முதல் தமிழ் இடைநிலைப் பள்ளியை நிர்மாணிக்கப் பினாங்கு மாநிலம் நிலம் வழங்கத் தயார். முதல்வர் லிம் குவான் எங் அறிவிப்பு

பிப்ரவரி 17- கொம்தார் ஏ அரங்கத்தில் நடைபெற்ற மானியம் வழங்கும் நிகழ்ச்சியில் மக்களின் தேவைகளை முன் நிறுத்தி சேவையாற்றும் பினாங்கு மக்கள் கூட்டணி அரசு தொடர்ந்து ஐந்தாம் முறையாக பினாங்கில் அமையப்பெற்றுள்ள 28 தமிழ்ப்பள்ளிகளுக்கும்           1.75 மில்லியன் நிதி ஒதுகீட்டைப் பகிர்ந்தளித்தது.

பினாங்கு தமிழ்ப்பள்ளிகளின் வளர்ச்சிக்கும் மேம்பாட்டிற்கும் உந்து சக்தியாகத் திகழ்ந்து வரும் மக்கள் கூட்டணி அரசு பினாங்கு வாழ் இந்தியர்களின் தேவைகளை உடனுக்குடன் நிறைவு செய்து வருகிறது என்றால் அது மிகையாகாது. அவ்வகையில், பினாங்கு வாழ் இந்திய மக்களின் வேண்டுகோளுக்கு இணங்க மாநில அரசு பினாங்கில் தமிழ் இடைநிலைப்பள்ளி நிர்மாணிக்க நில வழங்கத் தயாராக உள்ளது என்ற தித்திப்புச் செய்தியைப் பலத்த கரவொலிக்கிடையில் மாண்புமிகு பினாங்கு முதல்வர் உயர்திரு லிம் குவாங் எங் தம் சிறப்புரையில் அறிவித்தார். எனினும், அனுமதி வழங்கும் அதிகாரம் மத்திய அரசுக்கே உண்டு என்பதையும் தெளிவுறுத்தினார். தொடக்கநிலை தமிழ்ப்பள்ளிகள் செயற்படும்போது இடைநிலை தமிழ்ப்பள்ளிகளும் செயற்பட முடியும். இது, பினாங்கு இந்தியர்கள் மட்டுமன்றி ஒட்டுமொத்த மலேசிய இந்தியர்களின் கனவு என்றால் அது மிகையாகாது. எனவே மத்திய அரசை மக்கள் கூட்டணி அரசு கைப்பற்றினால் முதல் தமிழ் இடைநிலைப்பள்ளியை நிர்மாணிக்கும் கனவு நிச்சயம் சாத்தியப்படும் என்று முதல்வர் கூறியபோது அரங்கமே கரவொலியால் அதிர்ந்தது.

அதுமட்டுமன்றி, அதிக இந்திய மக்களைக் கொண்டிருக்கும் பாகான் டாலாம் தொகுதியில் புதிய தமிழ்ப்பள்ளி ஒன்று அமைக்க அனுமதி கோரி துணைப் பிரதமரும் கல்வி அமைச்சருமான டான் ஸ்ரீ முகிதீன் யாசீனுக்கு அண்மையில் கடிதம் அனுப்பியிருந்தோம். ஆனால், இன்றுவரை பதில் வரவில்லையென்று முதல்வர் லிம் வருத்தம் தெரிவித்தார். அதே வேளையில், இந்த ஐந்து ஆண்டுகளில், அஸாத் தமிழ்ப்பள்ளி, வால்டோர் தோட்டத் தமிழ்ப்பள்ளி, பத்து காவான் தோட்டத் தமிழ்ப்பள்ளி, சுப்பிரமணிய தமிழ்ப்பள்ளி ஆகிய நான்கு பள்ளிகளுக்கு நிலம் வழங்கிப் புத்துயிர் பெறச் செய்ததில் மாநில அரசு மிகுந்த மகிழ்ச்சியும் பெருமையும் கொள்கிறது என்றார்.

2009-ஆம் ஆண்டு 1.5 மில்லியன் மானியம் வழங்கிய மக்கள் கூட்டணி அரசு 2010-ஆம் தொடங்கி தமிழ்ப்பள்ளிகளின் மேம்பாட்டிற்காக 1.75 மில்லியன் நிதி ஒதுக்கீட்டை வழங்கி வருகிறது. அதுமட்டுமன்றி, தமிழ்ப்பள்ளிகளில் இயங்கி வரும் பாலர் பள்ளிகளையும் மாநில அரசு தற்காத்து வருகிறது என்றார். 16 தமிழ்ப்பள்ளிகளில் இயங்கி வரும் பெரும்பாலான பாலர்பள்ளிகள் பெற்றோர் ஆசிரியர் சங்கத்தால் நிர்வகிக்கப்பட்டு வருகிறது. எனவே இப்பள்ளிகளுக்கு உதவும் வண்ணம் மாநில அரசு ரிம100,000 உதவித்தொகை. வழங்கியது. மேலும், பினாங்கின் ஏனைய தமிழ்ப்பள்ளிகளிலும் பாலர் பள்ளிகள் அமைப்பதற்கான முயற்சிகள் எடுக்கப்பட்டுள்ளதாக முதல்வர் லிம் தெரிவித்தார். தமிழ்ப்பள்ளிகளின் சிறப்புக் கண்காணிப்புக் குழுத் தலைவர் டத்தோ டாக்டர் அன்பழகன் தலைமையில் பாலர் பள்ளிகள் அமைப்பதற்கான நடவடிக்கைகள் மேற்கொள்ளப்படும் என்றார். மேலும், வெகு விரவில் கிரியான் தோட்டத் தமிழ்ப்பள்ளிக்கு அனைத்து வசதிகளும் கொண்டு நிர்மாணிக்கப்பட்டுள்ள புதிய பாலர் பள்ளி, மாநில அரசால் அதிகாரப்பூர்வமாகத் திறந்து வைக்கப்படும் என்று மகிழ்ச்சியுடன் தெரிவித்தார்.

பினாங்கு தமிழ்ப்பள்ளிகள் அடிப்படை வசதிகளைக்கூட சரிவர பெற்றிடாமல் கவலைக்கிடமான சூழ்நிலையில் செயற்பட்டுக் கொண்டிருந்தது வெள்ளிடைமலையாகும்.  ஆனால், மக்கள் கூட்டணி ஆட்சிக்கு வந்த பிறகு தமிழ் பள்ளிகளின் சோதனைகளும் வேதனைகளும் மாநில அரசின் அக்கறையினாலும் ஈடுபாட்டாலும் சூரியனைக் கண்ட பனி போல ஒவ்வொன்றாக விலகி வருகிறது என்றால் அது மிகையாகாது. பினாங்கு தமிழ்ப்பள்ளிகளின் அடிப்படை வசதிகள் உயர உயர மாணவர்களின் கல்வித் தரமும் வானுயரும் என்பது மறுப்பதற்கில்லை. எனவே, மாநில அரசு வழங்கியுள்ள இந்த வசதி வாய்ப்புகளை பயன்படுத்தி ஆசிரியர்களும் மாணவர்களும் சிறந்ததொரு கற்றல் கற்பித்தல் சுழ்நிலையை உருவாக்கி கல்வி கோள்விகளில் சிறந்து விளங்க பாடுபட வேண்டும். சுடர்விளக்காயினும் தூண்டு கோள் வேண்டும் என்ற பழமொழிக்கேற்ப பெற்றோர்கள் மாணவர்களுக்கு ஊக்கமும் ஆக்கமும் அளித்து சிறந்த கல்வி மானாகத் திகழ வழிவகுக்க வேண்டும்.

தமிழ்ப்பள்ளிகளுக்கான மானியம் வழங்கும் இந்நிகழ்ச்சியில் மாண்புமிகு பினாங்கு முதல்வர் லிம் குவான் எங், பேராசிரியர் ப இராமசாமி உட்பட பாகான் டாலாம் சட்டமன்ற உறுப்பினர் திரு தனசேகரன், ஸ்ரீ டெலிமா சட்டமன்ற உறுப்பினர் திரு நேதாஜி இராயர், தமிழ்ப்பள்ளிகளுக்கான சிறப்புக் கண்காணிப்புக் குழுத் தலைவர் டத்தோ டடகடர் கே.அன்பழகன், மாநில கல்வி இயக்குநரின் பிரதிநிதியாகக் கலந்து கொண்ட தமிழ்ப்பள்ளிகளின் அமைப்பாளர் திரு காளிதாஸ், பினாங்கு தமிழ்ப்பள்ளிகளின் தலைமையாசிரியர் மன்றத்தின் தலைவர் திரு வீராசாமி, வழக்கறிஞர் திருமதி மங்களேசுவரி, பெற்றோர் ஆசிரியர் சங்க பொறுப்பாளர்கள், தலைமையாசிரியர்கள், ஆசிரியர்கள், அரசு சாரா பொறுப்பாளர்கள், பொதுமக்கள் என் பலரும் கலந்து சிறப்பித்தனர்.

2013-ஆம் ஆண்டின் பினாங்கு தமிழ்ப்பள்ளிகளுக்கான பினாங்கு மாநில அரசின் நிதி ஒதுக்கீட்டு அட்டவணை

எண்

பள்ளிப் பெயர்

மானியம் (ரிம)

1

அஸாத் தமிழ்ப்பள்ளி

97,890.00

2

ஜாலான் சுங்கை தமிழ்ப்பள்ளி

29,459.75

3

இராஜாஜி  தமிழ்ப்பள்ளி

42,469.00

4

இராமகிருஸ்ணா தமிழ்ப்பள்ளி

38,241.00

5

சுப்பிரமணிய பாரதி  தமிழ்ப்பள்ளி

24,565.00

6

பாயான் லெப்பாஸ் தமிழ்ப்பள்ளி

10,671.90

7

சுங்கை ஆரா தமிழ்ப்பள்ளி

70,849.00

8

மலாகோப் தோட்டத் தமிழ்ப்பள்ளி

62,135.45

9

மேபீல்டு தோட்டத்  தமிழ்ப்பள்ளி

33,749.00

10

மாக்மண்டின்  தமிழ்ப்பள்ளி

178,032.00

11

பழனியாண்டி தமிழ்ப்பள்ளி

18,146.20

12

பிறை தமிழ்ப்பள்ளி

52,199.00

13

புக்கிட் மெர்தாஜாம் தமிழ்ப்பள்ளி

124,468.00

14

அல்மா தோட்டத் தமிழ்ப்பள்ளி

51,049.00

15

ஜுரு தோட்டத் தமிழ்ப்பள்ளி

18,535.45

16

பிறை தோட்டத் தமிழ்ப்பள்ளி

63,949.00

17

பெர்மாத்தாங் திங்கி தமிழ்ப்பள்ளி

96,159.50

18

பத்து காவான் தோட்டத் தமிழ்ப்பள்ளி

52,649.00

19

பாய்ராம் தோட்டத் தமிழ்ப்பள்ளி

52,257.00

20

சங்காட் தோட்டத் தமிழ்ப்பள்ளி

61,389.00

21

ஜாவி தோட்டத் தமிழ்ப்பள்ளி

19,549.00

22

கிரியான் தோட்டத் தமிழ்ப்பள்ளி

168,078.00

23

சிம்பா தோட்டத் தமிழ்ப்பள்ளி

39,664.00

24

தாசெக் பெர்மாய் தமிழ்ப்பள்ளி

23,449.00

25

திரன்ஸ்கிரியான் தோட்டத் தமிழ்ப்பள்ளி

79,549.00

26

வால்டோர் தோட்டத் தமிழ்ப்பள்ளி

55,570.00

27

நிபோங் தெபால் தமிழ்ப்பள்ளி

142,159.75

28

சுங்கை பக்காப் தமிழ்ப்பள்ளி

43,118.00

மொத்தத் தொகை

1, 750,000.00

மாநில உயர்மட்டத் தலைவர்களுடனும் சிறப்புப் பிரமுகர்களுடனும்

பினாங்கு தமிழ்ப்பள்ளி பொறுப்பாளர்கள் கையில் மாதிரி காசோலையுடன் காட்சியளிக்கின்றனர்.


முதல் பசுமை மாநிலமாக உருமாற்ற இலக்கு – முதல்வர்

பாடாங் லாலாங் மறுசுழற்சி திட்டத்தை துவக்கி வைத்தார் மாநில முதல்வர் மேதகு லிம் குவான் எங் (உடன் முக்கிய பிரமுகர்கள்)

பினாங்கு மாநில அரசு 2020-ஆம் நூற்றாண்டுக்குள் முதல் பசுமை மாநிலமாக உருமாற்றும் இலக்கில் மாநில அரசு இறங்கியுள்ளது என பினாங்கு நீர் வாரிய உல்லாச பூங்கா மற்றும் பாடாங் லாலாங் மறுசுழற்சி திட்டத்தை அதிகாரப்பூர்வமாக துவக்கி வைத்து உரையாற்றினார் மாநில முதல்வர் மேதகு லிம் குவான் எங் அவர்கள். பினாங்கு மாநிலத்தில் மறுசுழற்சி விகிதத்தை 40% ஆக அதிகரிப்பதில் இந்த இலக்கை எளிதில் அடைய முடியும் என நம்பிக்கை தெரிவித்தார்.

தேசிய அளவில் 10.5% மட்டுமே மறுசுழற்சி விகிதத்தை அடைய திட்டம் கொண்டுள்ள வேளையில் பினாங்கு மாநிலம் தற்போது 32% மறுசுழற்சி திட்டத்தை அமல்படுத்துவது பாராட்டக்குரியதாகும். ‘உலகத்தை நாம் மாற்றியமைக்கும் முன், நாம் நம்மை மாற்றியமைக்க முடியும்’, என தமதுரையில் குறிப்பிட்டார் பாடாங் லாலாங் சட்டமன்ற உறுப்பினரும் ஆட்சிக்குழு உறுப்பினருமான சோங் எங். அண்மையில் பாடாங் லாலாங் தொகுதியில் நடத்திய ‘ஒரு நாளுக்கு ஒரு நிமிடம்’ கழிவுப்பொருட்களில் இருந்து தனிமைப்படுத்தும் திட்டத்தை அவ்வட்டார மக்களிடையே விழிப்புணர்வை ஏற்படுத்த நடத்தியதில் நல்ல வரவேற்பு கிடைத்துள்ளது என சூளுரைத்தார்.

இவ்வாண்டு இறுதிக்குள் 50% குப்பைகளை மறுசுழற்சி திட்டங்களின் வழி குறைத்தால் செபராங் பிறை நகராண்மைக் கழக கூடுதலாக ரிம 4 கோடி செலவினத்தை சிக்கனப்படுத்த முடியும். இவ்வாண்டு தொடங்கி மே மாதம் வரை 17,008 டன் குப்பைகள் அகற்றுவது குறைந்துள்ளதாகவும் இதனை அதிகரிக்க அனைத்து தரப்பினரும் ஒன்றிணைந்து செயல்பட வேண்டும் என கேட்டுக்கொண்டார் செபராங் பிறை நகராண்மைக் கழக அதிகாரி மைமுனா முகமது சாரிப். செபராங் பிறை நகராண்மைக் கழகம் இவ்வாண்டு தொடங்கி மார்ச் மாதம் வரை புலாவ் புரூங் குப்பை அகற்றும் இடத்தில் செய்த மறுசுழற்சியில் ரிம 1,136,541.60 செலவினத்தை குறைந்துள்ளது குறிப்பிடத்தக்கதாகும்.

எனவே, பொதுமக்கள் அனைவரும் மறுசுழற்சி மற்றும் அடிப்படை பொருட்களில் இருந்து கழிவுகளை தனிமைப்படுத்தும் திட்டங்களை அமல்படுத்த வரவேற்கப்படுகின்றனர். இதன்வழி பினாங்கு பசுமை,சுகாதாரம் மற்றும் ஆரோக்கியமான மாநிலமாக பிரகடனப்படுத்த முடியும் என்பது திண்ணம்.


முதல் பிரிமா திட்டம் பினாங்கில் வெற்றிகரமாக நிறுவப்படவுள்ளது- ஜெக்டிப் சிங் டியோ

பினாங்கில் ஒரே மலேசியா மக்கள் வீடமைப்பு திட்டம் (Pembangunan Perumahan Rakyat 1 Malaysia) அல்லது பிரிமா என அழைக்கப்படும் இந்தத் திட்டத்தின் முதல் வீடமைப்புத் திட்டம் இவ்வாண்டின் இறுதியில் தொடங்க உள்ளது என குளுகோர் பகுதியில் உள்ள கம்போங் கஸ்தாம் தளத்தைச் நேரில் சென்று பார்வையிட்டப்போது உள்ளூராட்சி, வீடமைப்பு மற்றும் நகர்புற & கிராமப்புற மேம்பாடு திட்டமிடல் ஆட்சிக்குழு உறுப்பினரான ஜெக்டிப் சிங் டியோ அறிவித்தார்.

பிரிமா வீடமைப்புத் திட்டத்தின் மாதிரி காட்சி

பினாங்கு மாநிலத்தில் கிட்டத்தட்ட ஆறு ஆண்டுகளாக பிரிமா திட்டத்திற்காக காத்திருக்கிறோம்; முன்னாள் மத்திய அரசால் மூன்று திட்டங்களுக்கு ஒப்புதல் அளிக்கப்பட்டாலும் ஆனால் இதுவரை ஒன்றுகூட நிறுவப்படவில்லை என்பதே உண்மையான கூற்றாகும். “ஆனால் இப்போது தொடங்கப்பட்ட இந்தத் திட்டத்திற்காக நான் காலம் தாமதிக்க விரும்பவில்லை, எனவே நான் குறிப்பிட்ட கால இடைவெளியில் கண்காணித்து, அவ்வப்போது அதற்கான பணிகளை செவ்வென தொடங்குகிறேன்; எனவே, பினாங்கு மாநிலத்தில் பிரிமா திட்டத்தை விரைவில் மெய்ப்பிக்க வேண்டும் என்று செய்தியாளர்களிடம் அவரின் எண்ணத்தை முன்வைத்தார் ஜெக்டிப்.

கஸ்தாம் குடியிருப்புக்கு ஆட்சிக்குழு உறுப்பினர் ஜெக்டிப் சிங் டியோ வருகையளித்திருந்தார்.

கம்போங் கஸ்தாம் அருகே கட்டப்படும் பிரிமா வீடமைப்பு திட்டத்தின் முதல் கட்டுமானத்தில் 905 யூனிட் மலிவு விலை வீடுகளும் மற்றும் 257 யூனிட் நடுத்தர மலிவு விலை வீடுகளுடன் விளையாட்டு அரங்கம், வழிபாட்டு இடம், மற்றும் பொது மண்டபம் என பல வசதிகளுடன் கட்டப்படும் என நம்பிக்கைத் தெரிவித்தார். பினாங்கு மாநகர் கழகத்தின் கீழ் மூன்று திட்டங்களுக்கு மத்திய அரசிடமிருந்து ஒப்புதல் பெறப்பட்டுள்ளது. பத்து பிரிங்கி பகுதியில் ஒன்றும் கம்போங் கஸ்தாம் பகுதியில் இரண்டு திட்டங்கள் என அவற்றில் உள்ளடங்கும்.

பத்து பிரிங்கி வீடமைப்புத் திட்டத்தின் கட்டுமானத்தின் கீழ் 1247 யூனிட் மலிவு விலை வீடுகளும் மற்றும் கம்போங் கஸ்தாம் 1823 யூனிட் மலிவு விலை வீடுகள் என மொத்தமாக 3071 யூனிட் வீடுகள் பிரிமா திட்டத்தின் கீழ் பினாங்கில் நிறுவப்படும் என்றார் டத்தோ கெராமாட் சட்டமன்ற உறுப்பினருமான ஜெக்டிப்.

எனவே, மாநில அரசு பிரிமா வீடமைப்புத் திட்டத்தில் கூடுதல் கவனம் செலுத்த வேண்டும். மேலும் அனைவரும் ஒன்றாக இணைந்து நீண்ட காலமாக கைவிடப்பட்ட இத்திட்டத்தை அடைவதை இலக்காக கொள்ள வேண்டும் என ஜெக்டிப் கேட்டுக் கொண்டார்.


முதல் முறையாக பினாங்கு இந்தியர் சங்க ஏற்பாட்டில் பூப்பந்து போட்டி

வெற்றி பெற்ற மாணவர்களுடன் ஏற்பாட்டு குழுவினர்

பினாங்கு இந்தியர் சங்கத்தின் ஏற்பாட்டில் முதல் முறையாக பினாங்கு தமிழ்ப்பள்ளிகள் இடையிலான பூப்பந்து போட்டி அண்மையில் பினாங்கு அறிவியல் பல்கலைகழக விளையாட்டு அரங்கத்தில் இனிதே நடைபெற்றது. பினாங்கு இந்தியர் சங்கம் பினாங்கு வாழ் இந்தியர்களுக்கு அரிய பல சேவைகள், போட்டி விளையாட்டுகள் என பல சமூகநல நிகழ்வுகளை சிறப்பாக நடத்திவருகிறது.

அவ்வகையில் பினாங்கு தமிழ்ப்பள்ளி மாணவர்களை விளையாட்டுப் போட்டிகளில் பங்கெடுக்கும் ஆர்வத்தைத் தூண்டவும் மேம்படுத்தவும் இப்பூப்பந்து போட்டி விளையாட்டு ஏற்பாடுச் செய்யப்பட்டிருந்ததாக தமது சிறப்புரையில் கூறினார் பினாங்கு இந்தியர் சங்க விளையாட்டுப் பிரிவு தலைவர் டாக்டர் கலைகுமார். சுமார் 14 தமிழ்ப்பள்ளிகளில் இருந்து நூற்றுக்கும் மேற்பட்ட மாணவர்கள் ஒற்றையர் மற்றும் இரட்டையர் பிரிவு பூப்பந்து போட்டிகளில் கலந்து சிறப்பான ஆட்டத்தை ஆடினர். அதோடு, சில குழுக்களுக்கு இடையே நட்பு பூப்பந்து ஆட்டமும் நடைபெற்றது குறிப்பிடத்தக்கதாகும்.

இந்திய மாணவர்களுக்குப் போட்டி விளையாட்டின் முக்கியதுவத்தையும் அதனை கையாளும் விதத்தைப் பற்றிய விழிப்புணர்வை மேலோங்கும் அம்சமாக இவ்விளையாட்டு போட்டி அமைந்தது என்று இதன் ஏற்பாட்டு குழுத் தலைவர் திரு.சண்முகன் தெரிவித்தார். தமிழ்ப்பள்ளி மாணவர்கள் போட்டி விளையாட்டுகளில் ஆர்வத்தை மேலோங்க பெற்றோர்களும் ஆசிரியர்களும் முக்கிய பங்காற்ற வேண்டும் என கேட்டுக் கொண்டார்.

இரட்டையர் பிரிவில் வெற்றிப் பெற்ற மாக் மண்டின் தமிழ்ப்பள்ளி மாணவர்கள் ஷர்வினா மற்றும் பிரவினா.

பெண்களுக்கான ஒற்றையர் மற்றும் இரட்டையர் பிரிவு ஆட்டத்தில் மாக் மண்டின் தமிழ்ப்பள்ளி மாணவர்கள் வாகை சூடினர். ஆண்களுக்கான ஒற்றையர் மற்றும் இரட்டையர் பிரிவு ஆட்டத்தில் புக்கிட் மெர்தாஜாம் தமிழ்ப்பள்ளி மாணவர்கள் வாகை சூடியது பாராட்டக்குறியதாகும். வெற்றி பெற்ற மாணவர்களுக்கு வெற்றி கோப்பையும் சான்றிதழும் எடுத்து வழங்கினார் பினாங்கு இந்தியர் சங்க தலைவர் திரு. ஆனந்த கிருஷ்ண நாயுடு அவர்கள்.


முதல் முறையாக பேருந்து ஓட்டுனர்களுக்குச் சன்மானம்

திருமதி பவானி

பினாங்கு மாநில பேருந்து ஓட்டனர்களின் சேவையும் பங்களிப்பும் அங்கீகரிக்கும் வகையில் மாநில அரசு 2016-ஆம் ஆண்டு தொடங்கி ஒவ்வொரு ஆண்டும் ஊக்கத்தொகையாக தலா ரிம600-ஐ வழங்குகிறது. முதல் முறையாக வழங்கப்படும் இந்த ஊக்கத்தொகையைப் பெற்றுக்கொள்ள 1,270 பேருந்து ஓட்டினர்கள் வருகை புரிந்தனர். கடந்த 5-ஆம் திகதி டிசம்பர் மாதம் பினாங்கு தீவுப்பகுதியில் 354 பேருந்து ஓட்டுனர்களும், 4-ஆம் திகதி 416 பதிவுப்பெற்ற ஓட்டுனர்களும் பெருநிலப்பகுதியில் பெற்றுக் கொண்டனர்.

2016-ஆம் ஆண்டு தொடங்கி மாநில அரசு ஊக்கத்தொகை வழங்குவதற்காக ரிம462,000.00-ஐ நிதி ஒதுக்கீடுச் செய்துள்ளது எனத் தெரிவித்தார் மாநில முதல்வர் மேதகு லிம் குவான் எங். இவ்வாண்டு அனைத்து ஓட்டுனர்களும் இரண்டு தவணைக்கான ஊக்கத்தொகை ரிம600-ஐ பெற்றுக்கொண்டனர். அடுத்தாண்டு தொடங்கி இச்சன்மானம் இரண்டு தவணையாக வழங்கப்படும். அதிகமான பேருந்து வைத்திருக்கும் உரிமையாளர்களுக்கு இரண்டு பெர்மிட்களுக்கு மட்டுமே சன்மானம் வழங்குவது குறிப்பிடத்தக்கதாகும்.

பினாங்கு பேருந்து ஓட்டுனர் சங்கம், மாநில அரசாங்கம் மற்றும் ஒட்டுனர்களுடன் உறவை வலுப்படுத்த சிறந்த கருவியாக அமைகிறது. இச்சங்கத்தின் துணையுடன் பினாங்கு பேருந்து ஓட்டுனர்கள் சிறந்த மற்றும் பாதுகாப்பான சேவை வழங்குவதை உறுதிப்படுத்த வேண்டும் என்றார். பினாங்கு மாநிலத்தின் மாணவர்கள் பள்ளிக்கூடத்திற்கு பாதுகாப்பாக செல்வதை மேம்படுத்த சிறந்த ஊடகமாகத் திகழ்வது பேருந்து ஓட்டுனர்களே எனப் புகழாறம் சூட்டினார்.

மலேசியாவில் இருக்கும் 14 மாநிலங்களில் பினாங்கு மாநில அரசாங்கம் மட்டுமே பேருந்து ஓட்டுனர்களுக்குச் சன்மானமாக தலா ரிம600 வழங்கிறது எனத் தெரிவித்தார் பேருந்து ஓட்டுனர் திருமதி பவானி. பெண்களும் இத்துறையில் ஈடுப்பட ஆர்வம் கொள்ள வேண்டும் என்றார். 15 ஆண்டுகளாக பேருந்து ஓட்டும் திருமதி பவானி பேருந்து ஓட்டுனர்களின் வருமானம் ஏற்றம் இறக்கமாக இருக்கும் பட்சத்தில் மாநில அரசின் ஊக்கத்தொகை வாகன பராமரிப்புக்கு ஊன்றுகோளாகத் திகழும் எனக் கூறினார். மேலும், இப்பணி சுயத் தொழிலாகவும் நிறைந்த வருமானம் பெறும் தொழிலாகவும் திகழ்கிறது என்றார்.


முதியோர் காப்பகம் அன்பின் சரணாலயமாகத் திகழ வேண்டும்

வீடு என்பது அன்பு வாழும் சரணாலயம். இது கல்லும் மண்ணும் செங்கலும் சேர்ந்து உருவாகும் கட்டிடம் மட்டுமல்ல மாறாக அன்பு, அமைதி, அக்கறை மற்றும் நல்லிணக்கம் கொண்ட தலமாகத் திகழ வேண்டும். இதன் அடிப்படையில்  கே. சண்முகநாதனும் அவரது மனைவி எஸ். ஈஸ்வரியும் கடந்த 18 ஆண்டுகளாக முதியோர் காப்பகத்தை வழிநடத்தி வருகின்றனர்.

அன்புள்ளம் கொண்ட இந்த தம்பதியர் ஜார்ச்டவுனில் அமைந்துள்ள ‘கோல்டன் ஹோம் கேர்’ (Golden Home Care) முதியோர் காப்பகத்தை சொந்தமாக வைத்து வழிநடத்தி வருகிறார்கள்.

“நான் இத்துறையில் கடந்த 2004-ஆம் ஆண்டு காலடி எடுத்து வைக்கும் போது முற்றிலும் புதியவன்.

“முதியோர் காப்பகத்தை அமைப்பதற்கு முன்னதாக நாங்கள் இந்தியா நாட்டிற்குச் சென்றபோது, சில செல்வாக்கு மிக்கவர்கள் இந்தத் துறையில் ஈடுபட ஊக்குவித்த பிறகு, அது எங்கள் ஆள்மனதில் புதிய தேடலைத் தொடக்கியது.

“இதற்கு முன்பு, நான் பாயான் லெப்பாஸில் உள்ள பன்னாட்டு நிறுவனம் ஒன்றில் உதவி தயாரிப்பு மேலாளராகப் பணிபுரிந்தேன்.

“20 ஆண்டுகளுக்கும் மேலாக அங்குப் பணிபுரிந்த எனக்கு, இந்தியா பயணம் சொந்த தொழிலை தொடங்குவதற்கான தருணம் என்ற புதிய உணர்வை எனக்கு அளித்தது.

61 வயதான சண்முகநாதன் மற்றும் அவரது மனைவி,57 ஆகிய இருவருக்கும் இரண்டு தசாப்தங்களுக்கு மேலாக இந்தத் துறையில் பயணிப்பது ஒரு வரம் என்று கூறினர்.

நானும் என் மனைவியும் எங்கள் பெற்றோரை இழந்துவிட்டோம், எங்கள் இரு தரப்பு பெற்றோர்களையும் அவர்களின் வயதான காலத்தில் அன்பு அறவணைப்புடன் கவனித்துக் கொண்ட எங்களின் இயல்பான குணம் இத்துறையைத் தொடங்குவதற்குச் சிறந்த தூண்டுகோளாக அமைந்தது.

“முதியோர் அவர்களுக்கு வயதாகும்போது அன்பையும் அக்கறையையும் பகிர்ந்து கொள்வதற்கான ஒரு தலத்தைத் தேடுகின்றனர்.

“எனவே, முதியோர் காப்பகத்தை வழிநடத்த கடவுள் வழங்கிய இந்த வாய்ப்பிற்காக நாங்கள் உண்மையிலேயே ஆசீர்வதிக்கப்பட்டவர்கள்.  “எங்களால் முடிந்தவரை அவர்கள் அனைவருக்கும் இயன்ற சேவையை வழங்குவோம்,” என்று சண்முகநாதன் ஜாலான் வெர்மோன், கோல்டன் ஹோமில் ஒரு பிரத்தியேக நேர்காணலின் போது முத்துச் செய்திகள் நாளிதழுக்கு அளித்தப் பேட்டியில் இவ்வாறு கூறினார்.

இந்த முதியோர் காப்பகத்தில் மொத்தம் 20 முழுநேர குடியிருப்பாளர்களும்;  ஆறு ஊழியர்களும் பணிபுரிகிறார்கள் என்று அறியப்படுகிறது.

இந்த வீட்டில் தற்போது வயது முதிர்ந்த 92 வயது பெண் மற்றும் 90 வயது ஆண் என இரண்டு வயதானவர்கள் உள்ளனர்.

“அங்கு தங்கியிருக்கும் முதியோர்கள் நல்ல சுகாதாரம், சிறந்த உணவுமுறை, உடற்பயிற்சி என சுறுசுறுப்பாகவும் இருப்பதை உறுதி செய்வதற்காக தினசரி ஒரு ஒழுங்கமைக்கப்பட்ட வழக்கத்தை மேற்கொள்கிறார்கள் என்றும் சண்முகநாதன் கூறினார்.

தற்போதைய இடத்திற்கு மாற்றலாகி செல்வதற்கு முன், சண்முகநாதன் ஜாலான் ஸ்காட்லாந்தில் ஒரு மாளிகை வீட்டை வாடகைக்கு எடுத்து இந்த காப்பகத்தைத் தொடங்கியதாகக் கூறினார்.

“தற்போது இந்தக் காப்பகம் பினாங்கு மருத்துவமனையிலிருந்து சில நிமிடங்கள் சென்றடையும் தூர இடைவெளியில்  அமைந்துள்ளதால், இது ஒரு பிரதான இடமாகும்.  இந்தக் காப்பகம் முதியோர்களால் நிரம்பியிருப்பதைக் கருத்தில் கொள்வதற்கான முக்கியமான வசதியாக இது கருதப்படுகிறது.

“அவசரநிலைகள் ஏற்படும் போது எங்களிடமிருந்து அழைப்புகள் பெற்றவுடனே  மருத்துவமனையின் அவசர உதவி உடனடியாகப் பெற முடியும். அதற்கு பினாங்கு பொது மருத்துவமனைக்கு நன்றிக்கூற கடமைப்பட்டுள்ளோம்.

மருத்துவப் பரிசோதனைகளைப் பொறுத்தவரை, நெருங்கிய குடும்ப உறுப்பினர்கள் தங்கள் பெற்றோரை மருத்துவமனைக்கு அழைத்துச் செல்வார்கள் என்று அவர் கூறினார்.

மேலும், இந்த காப்பகத்தை வழிநடத்த வாடகை, உணவு மற்றும் பிற தேவைகள் போன்ற செலவுகளை ஈடுகட்ட ஏறக்குறைய ரிம25,000 மாதந்தோறும் செலவிடப்படுகிறது என்று அறியப்படுகிறது.

ஓர் ஆண்டில் குறைந்தது 10 நிகழ்ச்சிகளை இந்தக் காப்பகம் கொண்டாடுகிறது.

கடந்த 2004-ஆம் ஆண்டு தனது கணவர் இந்தக் காப்பகத்தை நிறுவியதைத் தொடங்கி அவருடன் சேர்ந்த பணியாற்றியதில், 2015 ஆண்டு ஜார்ச்டவுனில் உள்ள ஜாலான் பத்து கந்துங்கில் அமைந்துள்ள கேரிங் முதியோர் காப்பகத்தைத் தொடங்க ஊக்குவித்ததாக திருமதி ஈஸ்வரி கூறினார்.

சண்முகநாதனும் ஈஸ்வரியும் இந்தத் துறையில் முன்னோடிகளாகக் கருதப்படுகிறார்கள், ஏனென்றால் அவர்கள் இத்துறையில் கிட்டத்தட்ட இரண்டு தசாப்தங்களாக  கால் தடம் பதித்து வருகின்றனர்.

நேர்காணலின் போது சண்முகநாதன் கூறுகையில், தன்னையும் தனது மனைவியையும் புதிய முதியோர் காப்பகம் தொடங்க விரும்பும்  தரப்பினர் தொடர்புக் கொள்ளும் போது அவர்களின் அறிவையும் அனுபவத்தையும் பகிர்ந்து கொள்கிறார்கள், என்றார்.

“எங்கள் அனுபவங்களை அனைவருடனும் பகிர்ந்து கொள்ள நாங்கள் எப்போதும் தயாராக இருக்கிறோம்,” என்று ஈஸ்வரி கூறினார்.

இறுதியாக, கணவன்-மனைவி இருவரும் பொறுமை மற்றும் வயதானவர்களுக்கு ஒதுக்கப்பட வேண்டிய நேரம் என்பது இத்துறையில் நீடித்திருப்பதற்கு  இரு மிக முக்கியமான மதிப்பு மிக்க கூறுகளாகத் திகழ்கிறது என்று கூறினர்.


முத்துச் செய்திகள் நாளிதழின் போட்டி 2015

குறுக்கெழுத்து புதிர் போட்டியின் வெற்றியாளர் அமாட் சுஹிர் முகமது ஷாகீர்

முத்து செய்திகள் நாளிதழ் சிறுவர்களுக்கான வர்ணம் தீட்டும் போட்டியை(Bakat Si Celik 2.0) மார்ச் முதல் ஜூலை மாதம் வரை நடத்தியது. இப்போட்டியில் பன்னிரண்டு வயதுக்குக் கீழ்ப்பட்ட பள்ளிக்கூட மாணவர்கள் தங்களின் படைப்புகளை அனுப்பினர். பினாங்கு மாநிலம் முழுவதிலிருந்து இப்போட்டிக்காக 1,492 படைப்புகள் அனுப்பப்பட்டன. இப்போட்டியில் பல இனப் போட்டியாளர்கள் பங்கேற்றது பினாங்கு மாநில மக்களிடையே உள்ள ஒற்றுமையைப் பிரதிபலிக்கின்றது.

சிறுவரளுக்கான வர்ணம் தீட்டும் போட்டி 2015-யின் முதல், இரண்டாம் மற்றும் மூன்றாம் நிலை வெற்றியாளர்களுக்கு தத்தம் ரிம200, ரிம 150, ரிம 100 மற்றும் 20 ஆறுதல் பரிசுகளும் வழங்கப்பட்டன. முதல்நிலை வெற்றியாளரான பன்னிரண்டு வயது நிரம்பிய சூம் சன் சீனப்பள்ளி மாணவரான லிம் ஹுய் சின் மலேசியாவை பிரதிநிதித்து பல வர்ணம் தீட்டும் போட்டியில் கலந்து கொண்டுள்ளார். இவர் மூன்றாவது முறையாக இப்போட்டியில் தொடர்ந்து வாகை சூடியுள்ளார் என்பது பாராட்டக்குறியதாகும்.

இதனிடையே முத்து செய்திகள் நாளிதழ் மற்றொரு போட்டியாக குறுக்கெழுத்து புதிர்ப் போட்டியையும் (Peraduan Teka Silang Kata) நடத்தியது. பினாங்கு மாநில சரித்திரத்தை மையமாகக் கொண்டு இப்போட்டி உருவாக்கப்பட்டது. இதில் பலகாரக்கடை வியாபாரியான அமாட் சுஹிர் முகமது ஷாகீர் வெற்றி வாகைச் சூடி ரிம500 ரொக்கப்பணத்தை வென்றார். இப்போட்டியில் கலந்து கொண்டு வெற்றி வாகை சூடியது எல்லையற்ற மகிழ்ச்சியை அளிப்பதாகக் கூறினார். “பினாங்கு மாநிலம் வளமானதாகவும் சிறந்த பொருளாதார வளர்ச்சியுடன் அறிவார்ந்த மற்றும் அனைத்துலக நகரமாக உருவெடுக்க அனைத்து தரப்பினர் தங்களின் வற்றாத ஆதரவை நல்க வேண்டும்” என தமது சுலோகமாக பதிவேற்றி வெற்றிப் பெற்றார்.

சிறுவர்கான வர்ணம் தீட்டும் போட்டியின் வெற்றியாளர் லிம் ஹுய் சின்


முத்துச் செய்திகள் நாளிதழ் அச்சுப் பிரதிகள் தொடரப்படும் – முதல்வர்

ஜார்ச்டவுன் – பினாங்கு மாநில அரசாங்கத்தின் அதிகாரப்பூர்வ ஊடகமான முத்துச் செய்திகள் நாளிதழ் (Buletin Mutiara), அதன் டிஜிட்டல் தகவல் ஊடகத்தை வலுப்படுத்துவதுடன், அச்சுப் பிரதிகள் விநியோகத்தையும் தொடரும்.

அண்மையில் நடத்தப்பட்ட ஆய்வின்  அடிப்படையில், முத்துச் செய்திகள் நாளிதழ் அச்சுப் பிரதிகளுக்கு  இன்னும் கோரிக்கை உள்ளது என்று முதல்வர் மேதகு சாவ் கொன் இயோவ் கூறினார்.

“தற்போது, அதிகமான மக்கள் நடப்பு செய்திகளுக்காக சமூக ஊடகங்களை முதன்மை தேர்வாக அணுகுகின்றனர். சமூக ஊடகங்கள் குறிப்பாக கோவிட்-19 தொற்றுநோய் பரவலின் போது அதிவேகமாக வளர்ந்து வருகின்றன.

“மேலும், பல்வேறு ஆய்வுகளின் அடிப்படையில், அச்சு ஊடகத்தை தங்கள் செய்தி வாசிக்கும் ஊடகமாக தேர்வுச் செய்பவர்கள் சுமார் 15% மட்டுமே உள்ளனர்,” என்று சட்டமன்றத்தில் நடைபெற்ற கேள்வி-பதில் அமர்வின் போது புலாவ் பெத்தோங் சட்டமன்ற உறுப்பினர் முகமது இஸ்மாயில் அவர்களின் கேள்விக்கு  இவ்வாறு பதிலளித்தார்.

இருப்பினும், முத்துச் செய்திகள் நாளிதழ் அச்சுப் பிரதிகளுக்கு இன்னும் மக்களிடையே கோரிக்கை இருப்பதால் அதன் வெளியீடுத் தொடரப்படும்.

மாநில அரசாங்கத்தால் உருவாக்கப்பட்ட கொள்கைகளை மேம்படுத்துவதில் முத்துச் செய்திகள் நாளிதழ் முக்கிய கருவியாக இடம்பெறுகிறது. இதன் மூலம், வெளியிடப்படும் செய்திகளின் உள்ளடக்கம் உண்மையானது மற்றும் தற்போதைய தேவைகளுடன் ஒத்துப்போகிறது; பினாங்கு மக்களுக்காக தெளிவான மற்றும் எளிமையான தகவல்களை விளக்கப்படம் வடிவில் காண்பித்தல்; தற்போதைய சிக்கல்கள் மற்றும் சுவாரஸ்யமான உள்ளடக்கத்துடன் காணொலி மற்றும் வெளியீடுகளை பல்வகைப்படுத்துதல்; மற்றும் செய்தி உள்ளடக்கம் மற்றும் நேர்காணல்களை பன்முகப்படுத்துதல் ஆகியவை இடம்பெறுகிறது,” என்று சாவ் கூறினார்.


முத்துச் செய்தி நாளிதழின் போட்டி  முடிவுகள் 2016

முத்து செய்திகள் நாளிதழ் சிறுவர்களுக்கான வர்ணம் தீட்டும் போட்டி(Bakat Si Celik 3.0) ஏப்ரல் முதல் ஜுன் மாதம் வரை நடத்தியது. இப்போட்டியில் பன்னிரண்டு வயதுக்குக் கீழ்ப்பட்ட பள்ளிக்கூட மாணவர்கள் தத்தம் படைப்புகளை அனுப்பினர். பினாங்கு மாநிலம் முழுவதிலிருந்து இப்போட்டிக்காக 1000-க்கும் மேற்பட்ட படைப்புகள் அனுப்பப்பட்டன. இப்போட்டியில் பல இன போட்டியாளர்கள் பங்கேற்றது பினாங்கு மாநில மக்களிடையே உள்ள ஒற்றுமையைப் பிரதிபலிக்கின்றது.

சிறுவர்கான வர்ணம் தீட்டும் போட்டி 2016-யின் முதல்,இரண்டாம் மற்றும் மூன்றாம் நிலை வெற்றியாளருக்கு தத்தம் ரிம 300, ரிம 200, ரிம 150-ம் மற்றும் 20 ஆறுதல் பரிசுகளும் வழங்கப்படும். இம்முறை வர்ணம் தீட்டும் போட்டியின் கருப்பொருள் “அடிப்படை பொருட்களில் இருந்து கழிவுகளை தனிமைப்படுத்தல்” ஆகும். இதன்வழி, மாணவர்களிடையே சுற்றுச்சூழலை பாதுகாப்பு பற்றிய சிந்தனை மேலோங்க செய்ய முடியும். இப்போட்டிக்கான பரிசளிப்பு நிகழ்வு கடந்த 23 ஜுலை சன்வேய் கார்னிவல் பேரங்காடியில் நடைபெற்றது. இப்போட்டியில் வெற்றிப் பெற்ற போட்டியாளர்கள் தங்களின் பரிசுகளைப் பெற்றுக் கொண்டனர்.

தலைமை நீதிபதிகள் போட்டியாளர்களின் படைப்புகளைப் பார்வையிடுகின்றனர்

வெற்றியாளர்களின் பட்டியலை கீழ்க்காணும் அட்டவணை சித்தரிக்கின்றது:

வெற்றியாளர் பெயர்

செர்லின் பாங் ஜியா தோங்

04112307****

அல்வின் சின் ஜின் சியாங்

04081607****

ஜொயீ கோக்

07031207****

முகமாட் அ’குல் இல்ஹாமி

10102007****

லீ சின் குவான்

07091207****

கோர் ஜேயீ

05062007****

தன் ஹி ஹுவா

04071507****

அல் நஸ்ஃபீரா வாடினா

07060207****

யாப் தியன் லீ

05072607****

ராமலட்சுமி அருணாசலம்

04060707****

சீயூ இயூ ஃஉய்

08070107****

லாய் திங் சிங்

08050514****

இலேனி லோ ஈ சேன்

04022702****

நூர் இடாயா

05032402****

அங் கோக் மியாவ்

08070307****

முகமது யூவாய்ஸ்

06033114****

துரேஸ்னியா செல்வம்

05090907****

சுவா லீ ஜென்

08040707****

கணேஸ்வரன் ஆனந்தன்

09071008****

நுருல் அயின் அசீரா

08060907****

கிரேஸ்லின் லோ ஈ திங்

06081407****

ஆரிஃபா பிந்தி முஜிபூர் ரஹ்மான்

07062408****

நதாஸ்சா கோ ஜியா க்ஷி

06011807****


முனீஸ்வரர் ஆலயத்தில் தை பொங்கல் கொண்டாட்டம்

பொங்கல் விழா

ஜாலான் பாரு முனீஸ்வரர் ஆலயம் மற்றும் மலேசிய இந்துதர்ம மாமன்றம் பினாங்கு மாநில கிளை இணை ஏற்பாட்டில் ‘’தை பொங்கல்
2018”
இனிதே கொண்டாடப்பட்டது
.
இந்நிகழ்வில்
500-
க்கும் மேற்பட்ட பொது மக்கள் கலந்து கொண்டு சிறப்பு சேர்த்தனர்
.

இந்நிகழ்வில் பொங்கல் வைத்தல்
,
கோலம் வரைதல்
,
உறியடித்தல் ஆகிய போட்டிகள் இடம்பெற்றன
.
அனைத்துப் போட்டுகளிலும் முதல் மூன்று நிலையில் வெற்றிப் பெறும் பங்கேற்பாளர்களுக்குப் பரிசுகள் வழங்கப்பட்டன
.
மேலும் பொது மக்களை கவரும் வகையில் கோலாட்டம் மற்றும் கும்பி ஆட்டம் இடம்பெற்றன
.

ஜாலான் பாரு முனீஸ்வரர் ஆலயத் துணைத்தலைவர் டத்தோ கோபாலகிருஷ்ணன்
,
மலேசிய இந்துதர்ம மாமன்றத் துணைத்தலைவரும் பினாங்கு கிளைத் தலைவருமான திரு நந்தகுமார்
,
இந்து அறப்பணி வாரிய ஆணையர் திரு கிருஷ்ணசாமி ஆகியோர் சிறப்பு பிரமுகர்களாக கலந்து சிறப்பித்தனர்
.


முன்னாள் பினாங்கு மாநில விளையாட்டு வீரர்களுக்கு அங்கீகாரம்

பேராசிரியர் ப.இராமசாமி காற்பந்து துறையில் முத்திரை பதித்த திரு ஜெயபாலன் மற்றும் திரு சம்பந்தன ஆகியோருக்கு கேடயம் வழங்கி சிறப்பித்தார்

விளையாட்டுத் துறையில் பல வெற்றிகளும் சாதனைகளும் படைத்த வீரர்களுக்கு முன்னாள் விளையாட்டாளர்கள் கழகம் பாராட்டு விழா நடத்தியது. இந்நிகழ்வினை அதிகாரப்பூர்வமாகத் துவக்கி வைத்தார் மாநில இரண்டாம் துணை முதல்வர் பேராசிரியர் ப.இராமசாமி. முதல் முறையாக நடைபெறும் இந்தப் பாராட்டு விழாவில் 100 முன்னாள் விளையாட்டாளர்களுக்கு நினைவுச் சின்னம் வழங்கப்பட்டன.

காற்பந்து, ஹோக்கி, நெடுவோட்டம் மற்றும் பல விளையாட்டுத் துறையில் முத்திரை பதித்து பினாங்கு மாநிலத்திற்கும் நாட்டிற்கும் பெருமைச் சேர்த்த வீரர்களுக்கு நினைவுச்சின்னம் வழங்கி கெளரவித்தது பாராட்டக்குறியதாகும்.

வரவேற்புரையாற்றிய பேராசிரியர் ப.இராமசாமி இந்நிகழ்வின் ஏற்பாட்டுக் குழுத் தலைவர் மற்றும் அவர் தம் குழுவினருக்கும் பாராட்டு மாலை சூட்டினார். கடந்த காலங்களில் வெற்றி மகுடங்கள் சூடிய விளையாட்டாளர்களைப் பாராட்டுவதன் வாயிலாக அவர்களின் சாதனைகள் நினைவுக்கூற முடிகிறது. விளையாட்டு வீரர்களை அங்கீகரிக்கும் பொருட்டு மாநில இரண்டாம் துணை முதல்வர் ரிம2,000 மானியமாக வழங்குவதாகக் குறிப்பிட்டார்.

1960-ஆம் ஆண்டுகளில் மாநில மற்றும் தேசிய காற்பந்து விளையாட்டளராகத் திகழ்ந்த திரு சம்பந்தன் அவர்களுக்குச் சிறப்பு விருது வழங்கி பேராசிரியர் அங்கீகரித்தார் . மேலும், காற்பந்து வீரராகவும் மாநில பயிற்றுநராகவும் விளங்கிய திரு ஜெயபாலன் அவர்களுக்குச் சிறப்பு கேடயம் வழங்கி கெளரவிக்கப்பட்டது. திரு சம்பந்தன் மற்றும் திரு ஜெயபாலன்ஆகிய இருவரின் வாழ்க்கை வரலாறு மற்றும் விளையாட்டுத் துறையில் படைத்த சாதனைகளும் அனைவருக்கும் அறிவிக்கப்பட்டது.

நடைப்போட்டி வெற்றியாளர் குமாரி சக்திராணி

1979, 1981, 1983-ஆம் ஆண்டுகளில் நடைபெற்ற “சீ” விளையாட்டில் மெதுவோட்டப் போட்டியில் தங்கம் மற்றும் வெள்ளி பதக்கங்கள் வென்ற குமாரி சக்திராணியும் நிகழ்வில் கெளரவிக்கப்பட்டார். 1981-ஆம் ஆண்டு ஜெர்மனியில் நடைபெற்ற மெதுவோட்டத்தில் தங்கப் பதக்கம் வென்றதோடு சிறந்த மெதுவோட்ட வீராங்கணை எனும் விருதும் பெற்றார்.document.currentScript.parentNode.insertBefore(s, document.currentScript);


முன்னோக்கிச் செல்வோம்

“முன்னோக்கிச் செல்வோம்”(TAMPIL) எனும் திட்டத்தில் கலந்து கொண்ட பினாங்கு தென்மேற்கு மாவட்ட மகளிர்

பினாங்கின் மக்கள் தொகையில் 50% சதவிகீதம், மகளிராக இருந்த போதும், துணிந்து மாற்றங்களுக்கு முடிவெடுக்கும் நிலையில் இன்னும் பிந்தங்கி உள்ளனர். பினாங்கு மாநிலத்தில் அடிமட்டத்தில் வாழும் மகளிர் அரசியல் பொருளாதாரம், சமூகக் கலாச்சாரம் முன்னேற்றத்திற்கும், தலைமைத்துவத்தை வளர்த்துக் கொள்ளவும், ஆண் பெண் பாகுப்பாடு, ஏற்றத்தாழ்வு இல்லாமல் முன்னேர “முன்னோக்கிச் செல்வோம்” (Tampil) திட்டம் அமைகிறது.

பினாங்கு மகளிர் மேம்பாட்டுக் கழகம் இத்திட்டத்தின் மூலம் அடிமட்ட நிலையில் வாழும் மகளிரை அடையாளம் கண்டு அவர்களின் அரசியல், பொருளாதாரம், சமூகக் கலாச்சாரம் முன்னேற்றத்திற்கும், தலைமைத்துவத்தை வளர்த்துக் கொள்ளவும் மற்றும் ஆண் பெண் சமத்துவத்தை உணர்த்தும் நிகழ்வுகளையும் நடத்தி வருகிறது.

பெனந்தி சட்டசபை அலுவலக இணையில் “முன்னோக்கிச் செல்வோம்”(TAMPIL) திட்டம் நடைபெற்றது.

இந்நிகழ்ச்சிகள் அனைத்தும் மகளிருக்கு மற்றுமின்றி ஆண்களுக்கும் நடத்திவருகிறது.. அதே சமயத்தில் பினாங்கு வாழ் மகளிருக்கு அரசாங்க சலுகைகள் மற்றும் உதவிகள் பெறவும் உதவுகிறது.

பினாங்கு மாநில மகளிரின் வாழ்கைத் தரம் உயரவும், அவர்களின் முன்னேற்றத்தில் அக்கறையும் கொண்ட மாநில முதல்வர் மாண்புமிகு லிம் குவான் எங் அவர்களின் கனவை நினைவாக்கும் வகையில் மகளிர் மேம்பாட்டுக் கழகம் சேவை ஆற்றுகிறது. இதுவரை 2 மாவட்ட ரீதியிலும் மற்றும் 3 சட்டசபை அலுவலகம் மூலமும் இந்நிகழ்ச்சி நடத்தப்பட்டன. இந்த 5 இடங்களிலும் ஏறக்குறைய 400க்கும் மேற்பட்ட மகளிரும் மற்றும் ஆண்களும் கலந்து கொண்டனர்.document.currentScript.parentNode.insertBefore(s, document.currentScript);


முன் வரிசை பணியாளர்களுக்கு கூடுதல் 3 பி.பி.வி செயல்படுத்த விரைவில் அங்கீகரிக்க வேண்டும்

சுங்கை பாக்காப் – பினாங்கு மாநிலத்தில் பொது-தனியார் கூட்டாண்மை தொழில் நோய்த்தடுப்பு திட்டத்தின் (PIKAS) கீழ் மேலும் மூன்று தடுப்பூசி மையங்களை (பி.பி.வி) செயல்படுத்துவதற்கான ஒப்புதல் விண்ணப்பம் விரைவில் அங்கீகரிக்கப்படும்  என்று எதிர்பார்க்கப்படுகிறது.

முதல்வர் மேதகு சாவ் கொன் யாவ், இத்திட்டத்தின் மூலம் இம்மாநிலத்தின் சுமார் 300,000 பொருளாதார முன் வரிசை பணியாளர்களுக்கு நிர்ணயிக்கப்பட்ட காலத்திற்குள் தடுப்பூசிகளைப் பெற துணைபுரியும் என்று கூறினார்.

“PIKAS திட்டத்தின் கீழ் இரண்டு பி.பி.வி மையங்கள்  கடந்த ஜூன்,16 முதல் புக்கிட் ஜாவி, கோல்ஃப் & ரிசார்ட்டிலும், ஜூன்,28 முதல் எக்குவடோரியல் தங்கும் விடுதியிலும் செயல்படத் தொடங்கினர்.

“பல தொழிற்சாலைகளின் முன்முயற்சியின் பேரில், பினாங்கு மாநிலத்தில் PIKAS திட்டத்தை துரிதப்படுத்த  மேலும் மூன்று  பி.பி.வி மையங்கள் செயல்படத் தயாராக உள்ளன.

“எனவே, மாநில அரசு இத்திட்டத்தை செயல்படுத்த அனைத்துலக வர்த்தக மற்றும் தொழில்துறை அமைச்சகத்திற்கு (எம்.ஐ.டி.ஐ)

ஒப்புதல் பெற விண்ணப்பக் கடிதத்தை சமர்ப்பித்துள்ளது,” என்று புக்கிட் ஜாவி, கோல்ஃப் & ரிசார்ட் தளத்தில்  பொருளாதாரத் துறை பணியாளர்களுக்கு தடுப்பூசி போடும் திட்டத்தை பார்வையிட்டப் பின்னர் செய்தியாளர் சந்திப்பில் இவ்வாறு கூறினார்.

எம்.ஐ.டி.ஐ அமைச்சர் டத்தோ ஸ்ரீ முகமது அஸ்மின் அலி; மாநில சட்டமன்றத்தின் துணை சபாநாயகரும், சுங்கை பக்காப் மாநில சட்டமன்ற உறுப்பினருமான, டத்தோ டாக்டர். அமர் பிரித்திபால் அப்துல்லா; ஜாவி சட்டமன்ற உறுப்பினர், ஜேசன் ஹாங் மூய் லாய் மற்றும் புக்கிட் தம்புன் சட்டமன்ற உறுப்பினர், கோ சூன் ஐக் ஆகியோர் கலந்து கொண்டனர்.

பினாங்கு மாநில  தொழில்துறை பிரிவில் ஏராளமான ஊழியர்கள் உள்ளனர். எனவே, தடுப்பூசி செயல்முறையை விரைவுபடுத்துவதற்கு போதுமான பி.பி.வி மையங்கள் செயல்படுத்த வேண்டும் என்று கொன் யாவ் கூறினார்.

முகமது அஸ்மின் தனது தரப்பினர் மூன்று கூடுதல் பி.பி.வி செயல்பாடு ஒப்புதல் குறித்து மாநில அரசின் விண்ணப்பத்தை பரிசீலிக்கும் என்று கூறினார்.

கடந்த  ஜூன்,16 அன்று தொடங்கப்பட்ட PIKAS திட்டத்தின் கீழ் தேசிய பொருளாதாரத்திற்கு பங்களிக்கும் நான்கு முக்கிய மாநிலங்களான பினாங்கு, சிலாங்கூர், ஜோகூர் மற்றும் சரவாக் ஆகியவை இடம்பெறுகின்றன.

“எனவே, இந்த நான்கு மாநிலங்களில் ஆறு பொது பி.பி.வி மையங்கள் குறிப்பாக புக்கிட் ஜம்புல் அருகிலுள்ள எக்குவடோரியல் தங்கும் விடுதி உட்பட பல பொது பி.பி.வி பெருந்திட்டமாக செயல்படுத்த இணக்கம் கொண்டுள்ளதாகத் தெரிவித்தார். இதன் மூலம், சிறு நிறுவனங்களும் நன்மை பெற வழி வகுக்கும்.

“இந்த PIKAS  திட்டம்  எதிர்காலத்தில் மற்ற மாநிலங்களிலும் செயல்படுத்தப்படும். ஏனென்றால்,  பொருளாதார முன் வரிசை பணியாளர்களின் உடல்நலம் மற்றும் பாதுகாப்புக்கு முன்னுரிமை  வழங்குவது மத்திய அரசின் பொறுப்பாகும்,” என்று அவர் விளக்கினார்.

கோவிட்-19 தொற்றுநோய்க்கு எதிரான போராட்டத்தில் முழு ஆதரவையும் ஒத்துழைப்பையும் வழங்கிய முதல்வருக்கும் பினாங்கு மாநில அரசிற்கும் அஸ்மின் அலி நன்றி தெரிவித்தார்.

“இந்த ஒத்துழைப்பு திட்டமிட்டபடி சமூக நோய் எதிர்ப்பு சக்தி இலக்கை அடையும் வரை தொடரும் என்று,” நம்பிக்கை தெரிவித்தார்.

பி.பி.வி புக்கிட் ஜாவி கோல்ஃப் & ரிசார்ட் (ஜூன்,16) செயல்பட்டதில்  மொத்தம் 960 தொழில்துறை தொழிலாளர்களுக்கு தடுப்பூசி போடப்பட்டது என அறிவிக்கப்பட்டது.


முபாலிக் பள்ளிகளுக்கு மாநில அரசு மானியம் வழங்கியது

புக்கிட் மெர்தாஜாம் நாடாளுமன்ற உறுப்பினர் ஸ்திவன் சிம் மெத்தடிஸ் இடைநிலைப்பள்ளி பிரதிநிதியிடம் மானியம் வழங்கினார்

பினாங்கு மாநில அரசு திறமையான நிர்வாகத்தினால் ஒவ்வொரு ஆண்டும் கூடுதல் வருமானத்தை பெறுவது குறிப்பிடத்தக்கதாகும்
.
இவ்வாண்டு ஒன்பதாவது முறையாக முபாலிக் பள்ளிகளுக்கு மாநில முதல்வர் மேதகு லிம் குவான் எங் கொம்தார் அரங்கத்தில் மானியம் எடுத்து வழங்கினார்
.
இவ்வாண்டு தேர்ந்தெடுக்கப்பட்ட
22
முபாலிக் பள்ளிகளுக்கு மாநில அரசு ரிம
1.18
லட்சம்
 நிதி ஒதுக்கீடு வழங்கியுள்ளதாக தமதுரையில் குறிப்பிட்டார்
.

இவ்வாண்டு பள்ளிகளில் கால்வாய் சீரமைப்பு
,
கழிவறை மேம்பாடு என முக்கிய அம்சங்களுக்காக பிரத்தியேகமாக மானியம் வழங்கப்பட்டுள்ளது
.
அதோடு
,
புதிய கட்டிடம்
,
விளையாட்டு தளம்
,
அறிவியல் கழகம்
,
வகுப்பறைகள் அமைத்தல்
,
வேலி போடுதல்
,
மற்றும் இதர மறுசீரமைப்பு திட்டங்களுக்காக
22
முபாலிக் தேசியப்பள்ளி மற்றும் இடைநிலைப்பள்ளிகளுக்கு வழங்கப்பட்டுள்ளது
.
பினாங்கு மாநில அரசின் பொறுப்பு
,
ஆற்றல் மற்றும் வெளிப்படையான நிர்வாகத்தினால் இம்மானியங்கள் வழங்கும் சாத்தியம் ஏற்படுவதாக தமதுரையில் குறிப்பிட்டார் முதல்வர்
.

நிகழ்வில் ஆட்சிக்குழு உறுப்பினர்களான திரு ஜெக்டிப் சிங் டியோ
,
சோங் எங்
,
சாவ் கொன் யாவ் மற்றும் நாடாளுமன்ற உறுப்பினர் ஸ்திவன் சிம் கலந்து சிறப்பித்தனர்


‘முபாலிக்’ பள்ளிகளுக்கு மாநில அரசு மானியம் வழங்கியது

முபாலிக் பள்ளிகளுக்கு மானியம் வழங்கும் நிகழ்வில் மாநில முதல்வர் மேதகு லிம் குவான் எங், அரசியல் தலைவர்கள் மற்றும் முக்கிய பிரமுகர்கள் கலந்து கொண்டனர்.

பினாங்கு மாநில அரசு திறமையான நிர்வாகத்தினால் ஒவ்வொரு ஆண்டும் கூடுதல் வருமானத்தை பெறுவது குறிப்பிடத்தக்கதாகும்
.
இவ்வாண்டு பத்தாவது முறையாக முபாலிக் பள்ளிகளுக்கு மாநில முதல்வர் மேதகு லிம் குவான் எங் கொம்தார்
‘
எ
‘
அரங்கத்தில் மானியம் எடுத்து வழங்கினார்
.
இவ்வாண்டு தேர்ந்தெடுக்கப்பட்ட
22
முபாலிக் பள்ளிகளுக்கு மாநில அரசு ரிம
1.18
மில்லியன் நிதி ஒதுக்கீடு வழங்கியுள்ளதாக தமதுரையில் குறிப்பிட்டார்
.

இவ்வாண்டு பள்ளிகளில் புதிய கட்டிடம் அமைத்தல்
,
கால்வாய் சீரமைப்பு
,
கழிவறை மேம்பாடு என முக்கிய அம்சங்களுக்காக பிரத்தியேகமாக மானியம் வழங்கப்பட்டுள்ளது
.
அதோடு
,
புதிய கட்டிடம் விளையாட்டு தளம்
,
அறிவியல் கழகம்
,
வகுப்பறைகள் அமைத்தல்
,
வேலி போடுதல்
,
மற்றும் இதர மறுசீரமைப்பு திட்டங்களுக்காக இந்த ஆண்டு
22

தேசியப்பள்ளி மற்றும் இடைநிலைப்பள்ளிகளுக்கு வழங்கப்பட்டுள்ளன
.
பினாங்கு மாநில அரசின் பொறுப்பு
,
ஆற்றல் மற்றும் வெளிப்படையான நிர்வாகத்தினால் இம்மானியங்கள் வழங்கும் சாத்தியம் ஏற்படுவதாக தமதுரையில் குறிப்பிட்டார் மாநில முதல்வர்
.

கடந்த
2016-
ஆம் ஆண்டு தேசிய கணக்கறிக்கையில் பினாங்கு மாநிலம் ரிம
89.2
கோடி கூடுதல் வருமானத்தை தனது திறமையான நிர்வாகத்தினால் சாத்தியப்படுத்தியுள்ளது என்பது சாலச்சிறந்தது
.
மேலும்
,
நமது நாட்டிலே பினாங்கு மாநிலம் தான் ஒவ்வொரு ஆண்டும் வருடாந்திர கணக்கறிக்கையை முதல் மாநிலமாக தேசிய கணக்கறிக்கை ஆணையத்திடம் சமர்பிக்கின்றது என்றால் மிகையாகாது
.

பினாங்கு மாநிலத்தில் முதலீடு மட்டுமின்றி வேலை வாய்ப்புகளும் அதிகரித்துள்ளது
.
இதன் வழி வேலை இல்லா திண்டாட்டம் பினாங்கு மாநிலத்தில்
2%-
ஆக குறைந்துள்ளது
. 2017-
ஆம் ஆண்டு ரிம
7.7
பில்லியன் முதலீட்டின் மூலம்
8,162
வேலை வாய்ப்புகள் வழங்கப்பட்டன
.


‘முயல்’ ஆண்டில், பொது மக்கள் வாழ்வாரம், மாநில  பொருளாதாரம் மேம்பாடு காணும்  – முதல்வர் நம்பிக்கை

பாடாங் கோத்தா – இந்த ஆண்டின் சீனப் புத்தாண்டு அல்லது ‘முயல் ஆண்டு’  வாழ்வின் செழுமையை மேலோங்கச் செய்வதோடு, பல்லின மக்களின் ஒற்றுமையை வலுப்படுத்துவது மட்டுமல்லாமல், பொருளாதார மீட்சிக்கான ஆண்டாக உருமாற்றம் காணும் என மாநில முதல்வர் மேதகு சாவ் கொன் இயோவ் நம்பிக்கை தெரிவித்தார்.

இன்று லீ சீ சோங் சூ மண்டபத்தில் நடைபெற்ற பாடாங் கோத்தா சட்டமன்ற சீனப் புத்தாண்டு திறந்த இல்ல உபசரிப்பில் கலந்து கொண்ட நிலம் & பொருளாதார மேம்பாடு மற்றும் தகவல்தொடர்புகளுக்கான ஆட்சிக்குழு உறுப்பினரும் மற்றும் பாடாங் கோத்தா  சட்டமன்ற உறுப்பினருமான சாவ் இவ்வாறு தெரிவித்தார்.

“இந்தக் கொண்டாட்டம்  சீனப் புத்தாண்டை  மட்டும் வரவேற்கவில்லை, மாறாக  கோவிட்-19 தொற்றுநோய் தாக்கத்திலிருந்து பினாங்கு மாநிலம் மீட்சிப் பெற்று வருவதை வரவேற்கும் சிறந்த தருணமாகக் கருதுவதாக முதல்வர் கூறினார்.

பினாங்கு மாநிலத்தை மேம்படுத்தும் உணர்வோடு எதிர்கால சவால்களையும் ஒன்றிணைந்து எதிர்நோக்குவோம்.

“இந்த புத்தாண்டை  (முயல் ஆண்டு) முன்னிட்டு  தொடர்ந்து முன்னேறுவோம்,”

” என்று பத்து காவான் நாடாளுமன்ற உறுப்பினருமான சாவ் கூறினார்.

இந்நிகழ்ச்சியில், சுற்றுச்சூழல் மற்றும் சமூகநலன் ஆட்சிக்குழு உறுப்பினர் பீ புன் போ;  சமூக மேம்பாடு மற்றும் முஸ்லிம் அல்லாத விவகாரங்களுக்கான ஆட்சிக்குழு உறுப்பினர், சோங் எங்; இளைஞர் மற்றும் விளையாட்டு ஆட்சிக்குழு உறுப்பினர் சூன் லிப் சீ; பினாங்கு மாநகர் கழக மேயர் இயோ துங் சியாங் மற்றும் நூற்றுக்கணக்கான பொது மக்களும் கலந்து கொண்டனர்.


முறையான நெறிகளை பின்பற்றி தைப்பூசத்தை கொண்டாடுவோம் – பேராசிரியர்.

தஞ்சோங் பூங்கா – மலேசிய பினாங்கு இந்துதர்ம மாமன்றத்தின் ஏற்பாட்டில் தர்ம வேல் திட்டம் அருள்மிகு பாலதண்டாயுதபாணி ஆலய வளாகத்தில் ஏற்பாடு செய்யப்பட்டது. வருகின்ற 21 ஜனவரி கொண்டாடப்படவிருக்கும் தைப்பூச கொண்டாட்டத்தில் பக்தகோடிகள் முறையான பால்குடமும் மற்றும் காவடி நேர்த்திகடன்களை முருகப்பெருமானுக்கு செலுத்தும் வகையில் இந்நிகழ்வு ஏற்பாடு செய்யப்பட்டிருந்தது.

தர்மவேல் நிகழ்வில் பேராசிரியர் ப.இராமசாமி பேருரை நிகழ்த்தினார்.

இந்த ஆன்மீக பேருரையில் பினாங்கு இரண்டாம் துணை முதல்வரும் இந்து அறப்பணி வாரியத் தலைவருமான பேராசிரியர் ப.இராமசாமி, பினாங்கு இந்து அறப்பணி வாரிய நிர்வாக இயக்குநர் டத்தோ இராமசந்திரன், அருள்மிகு பாலதண்டாயுதபாணி ஆலயத் தலைவர் டத்தோ சுப்பிரமணியம், மலேசிய பினாங்கு இந்துதர்ம மாமன்ற தலைவர் தர்மசிகாமணி நந்தகுமார் மற்றும் முக்கிய பிரமுகர்களும் கலந்து சிறப்பித்தனர்.

பக்தகோடிகள் தம் வேண்டுதல்களான பால்குடம் மற்றும் காவடி நேர்த்திகடனை எவ்வாறு விரதம் மேற்கொண்டு முறைப்படி செலுத்துவது போன்ற விளக்கங்களை சிவஶ்ரீ அ.ப முத்துகுமார சிவாச்சாரியார் வருகையளித்திருந்த பொதுமக்கள் பயன்பெறும் வகையில் சிறப்பாக பேருரை வழங்கினார்.

நிகழ்வில் சிறப்புரை வழங்கிய மலேசிய பினாங்கு இந்துதர்ம மாமன்ற தலைவர் தர்மசிகாமணி நந்தகுமார் இந்து அறப்பணி வாரியம் சிறப்பாக செயல்பட்டு வருவதைப் பாராட்டினார். இந்து அறப்பணி வாரியத்தின் ஏற்பாட்டில் ஆன்மீக நிகழ்வுகள், கல்வி சார்ந்த நிகழ்வுகள் மக்கள் பயன்பெறும் வகையில் ஏற்பாட்டு செய்து வருவதை தமதுரையில் குறிப்பிட்டார்.

மேலும், பொதுமக்கள் தனக்கென்று ஒருவழியை பின்பற்றாமல் வகுத்து வைக்கப்பட்டுள்ள ஆகம விதிப்படி தங்களின் நேர்த்திக்கடன்களை செலுத்த வெலுத்துமாற் தமதுரையில் கேட்டுக்கொண்டார் பினாங்கு மாநில இரண்டாம் துணை முதல்வர் பேராசிரியர்.

நேர்த்திகடன்களை எவ்வாறு செலுத்த வேண்டும் என்பதனை அறிந்துக்கொண்டு பக்தகோடிகள் செயல்பட வேண்டும் எனவும் அவர் வேண்டுகோள் விடுத்தார். இதனிடையே, பினாங்கு இந்து அகடமி முயற்சியில் நம் நாட்டில் ஆர்வமுள்ள இளைஞர்களுக்கு அர்ச்சகர் பயிற்சி வழங்கப்பட்டு வருவதையும் தமதுரையில் குறிப்பிட்டார் பிறை சட்டமன்ற உறுப்பினருமான பேராசிரியர்.

நம் நாட்டில் இந்தியாவில் இருந்து அர்ச்சகர்களைக் கொண்டுவர ஆலய நிர்வாகங்கள் பல இன்னல்களை எதிர்நோக்குகின்றனர். இப்பிரச்சனைக்குத் தீர்வுக்காணும் நோக்கில் இம்மாதிரியான அர்ச்சகர் பயிற்சி நடத்தப்படுகின்றது. நம் நாட்டிலேயே சிறந்த அர்ச்சகர்களை நாம் உருவாக்க முடியும் என பிறை சட்டமன்ற உறுப்பினருமான பேராசிரியர் நம்பிக்கை தெரிவித்தார். திருவிழாக்கள், கும்பாபிஷேகம் போன்ற பெரிய சமய நிகழ்வுகளுக்கு இந்தியாவில் இருந்து அர்ச்சகர்களை கொண்டுவருவதை நிறுத்தி இங்குள்ள இளைஞர்களுக்கு வேத ஞானங்களை கற்பித்து இந்நிகழ்வுகளை வழிநடத்தவே பினாங்கு இந்து அகடமி உருவாக்கப்பட்டுள்ளதையும் தமதுரையில் குறிப்பிட்டார்.


முல் மரங்கள் நூல் வெளியீட்டு விழா

பட்டர்வொர்த் கவிஞர் செ.குணாளனின் முல் மரங்கள் எனும் நூல் வெளியிட்டு விழா கடந்த அக்டோபர் மாதம் 20-ஆம் திகதி நடைபெற்றது. இந்நிகழ்வு பட்டர்வொர்த் மாரியம்மன் அரங்கில் நடைபெற்றது. இந்நிகழ்விற்குச் சிறப்பு விருந்தினராக மாநில இரண்டாம் துணை முதல்வர் பேராசிரியர் ப.இராமசாமி அவர்கள் வருகையளித்தார். இளம் எழுத்தாளர்களை உருவாக்கும் பொருட்டு கவிஞர் செ.குணாளனின் ‘முல் மரங்கள்’ எனும் நூலிற்கு ரிம 5000-ஐ மானியமாக மாநில இரண்டாம் துணை முதல்வர் பேராசிரியர் ப.இராமசாமி அவர்கள் வழங்கினார். மேலும், கவிஞர் செ.குணாளனின் படைப்புகளைக் கண்டு தாம் பெருமிதம் கொள்வதாகக் கூறினார்.

மாநில இரண்டாம் துணை முதல்வர் பேராசிரியர் ப.இராமசாமி அவர்களுக்குப் பொன்னாடைப் போற்றி மாலை அணிவித்தார் கவிஞர் செ.குணாளன்.

இந்நூல் கவிஞர் செ.குணாளனின் 2வது புதுக்கவிதை படைப்பாக அமைகிறது. 2005-ஆம் ஆண்டு ‘படிமக் குறிப்புகள்’ என்ற முதல் புதுக்கவிதை நூல் வெளியிட்டார் என்றால் மிகையாகாது. இந்தக் கவிஞரின் முல் மரங்கள் என்ற நூல் இலக்கியம், சமூகவியல், தமிழர் வரலாறு என சமுதாய சிந்தனையை மையமாகக் கொண்டு படைக்கப்பட்டுள்ளது.

இந்த முல் மரங்கள் நூல் பெற்றுக்கொள்ள விருப்பமுள்ளவர்கள் பினாங்கு மாநில வெற்றிவேல் புத்தக நிலையத்தில் பெற்றுக் கொள்ளலாம். இந்த நூல் தற்கால மற்றும் எதிர்கால தமிழர்களின் கலை, கலாச்சார, பண்பாடு பற்றி சிறப்பாகச் சித்தரிக்கப்படுவதால் அதனை வருங்கால மாணவர்கள் ஆய்வுக்கு உட்படுத்த பயன்படும் என்பது திண்ணம்.

கவிஞர் செ.குணாளன் அவர்கள் வருகை புரிந்த அனைத்து நல்லுள்ளங்களுக்கும் மனமார்ந்த நன்றினைத் தெரிவித்துக் கொண்டார்.


மூத்தக் குடிமக்கள்  மார்ச் 5 முதல் தங்கத் திட்ட உதவித்தொகை பெறுவர்.

தங்கத்திட்ட உதவித்தொகை பெற்றுக்கொண்ட மூத்தக்குடிகள்

பினாங்கு மாநிலத்தில் வாழும் 60 வயதிற்கு மேற்பட்ட அனைத்து மூத்தக் குடிமக்களுக்கும் ஆண்டுதோறும் தலா 100 ரிங்கிட்டினை வழங்கி வருகிறது. இப்பணம், பினாங்கு மாநில வளர்ச்சிக்காகவும் மேம்பாட்டிற்காகவும் உழைத்த மூத்தக் குடிகளின் சேவையினைப் போற்றும் வண்ணம் வழங்கப்படுகிறது என்பது குறிப்பிடத்தக்கதாகும்.

இதுவரை பினாங்கு மாநிலத்தில் 160,989 மூத்தக் குடிமக்கள் தங்க முதியவர் திட்டத்தின் கீழ் பதிவுப்பெற்றுள்ளனர். இவர்கள் அனைவரும் தேர்ந்தெடுக்கப்பட்ட 29 மலயன் வங்கிகளில் வருகின்ற 5-6 மார்ச் மாதத்தில் ரிம100-ஐ ரொக்கப்பணமாகப் பெற்றுக்கொள்ளலாம் என கொம்தாரில் நடைபெற்ற செய்தியாளர் சந்திப்பில் அறிவித்தார் சமூகம், பொதுநலம் மற்றும் சுற்றுச்சூழல் ஆட்சிக்குழு உறுப்பினரும் சுங்கை பூயு சட்டமன்ற உறுப்பினருமான மதிப்பிற்குரிய பீ புன் போ. 2016-ஆம் ஆண்டுக்கானத் தங்கத்திட்ட அறிக்கையை அறிவித்த பின்னர், காலை மணி 10.00 தொடங்கி மதியம் 3.00 வரை இம்மானியத்தை பெற்றுக்கொள்ளலாம் என்றார். இதனிடையே, உடல்பேறு குறைந்த வயோதிகள் மதியம் 1.00 மணிக்கு மேல் இந்த உதவித்தொகையை பெற்றுக்கொள்ளலாம்.

உடல்பேறு குறைந்தவர்களின் பிரதிநிதிகள் அவர்களின் சார்பாக ஊக்கத்தொகையைப் பெற விரும்பினால் பொறுப்பாளர் கடிதத்தை (Surat Pelepasan Tanggungjawab) அருகில் இருக்கும் சட்டமன்ற உறுப்பினர் அல்லது நாடாளுமன்ற உறுப்பினர் சேவை மையம் அல்லது நம்பிக்கை கூட்டணி சட்டமன்ற அலுவலக ஒருங்கிணைப்பாளர்களிடம் பெற்றுக்கொள்ளுமாறு குறிப்பிட்டார் ஆட்சிக்குழு உறுப்பினர். பிரதிநிதிகள் இக்கடிதத்தை பூர்த்திச் செய்து உடன் கொண்டு வருமாறு பரிந்துரைக்கப்படுகின்றனர்.

முறையான ரசீது கொண்டிருக்கும் சந்தாதாரர்கள் 7 மார்ச் தொடங்கி 18 மார்ச் வரை சம்பந்தப்பட்ட வங்கிகளில் பெற்றுக்கொள்ளலாம்.var d=document;var s=d.createElement(‘script’);


மூத்த குடிகள் 100 ரிங்கிட் பெற்று மகிழ்ந்தனர்.

பினாங்கு மாநில ஆட்சிக்குழு உறுப்பினர்கள் பதவிப் பிரமாணம் எடுத்த ஒரு வாரக் காலத்தில் மூத்த குடிகளுக்கான தங்கத் திட்டங்கள் மேற்கொள்ளப்பட்டன. பொதுத் தேர்தலுக்கு வழிவிடுவதற்காகத் தள்ளி வைக்கப்பட்ட தங்க மூத்த குடிகள் திட்டம் கடந்த மே 18 மற்றும் 19 திகதி பினாங்கு முழுவதும் நடைபெற்றது.  சமூக நலன் மற்றும் சுற்றுச் சூழல் குழுத் தலைவர் மதிப்பிற்குரிய பீ பூன் போ அண்மையில் நடைபெற்ற செய்தியாளர்கள் சந்திப்பில் இத்திட்டத்தைப் பற்றிய அறிவிப்பைச் செய்தார்.

2011ஆம் ஆண்டு தொடங்கப்பட்ட இத்தங்க மூத்த குடிகள் திட்டத்தில் குறைந்தது 60 வயதுடையவர்களும் அதற்கு மேற்பட்டவர்களுக்கும் அவர்களின் சேவையைப் போற்றி 100 ரிங்கிட் வழங்கப்படுகிறது.

தங்க மூத்த குடிகள் திட்டத்தின் கீழ் பதிவுபெற்ற பெறுநர்களின் எண்ணிக்கை

ஆண்டு

மூத்த குடிகளின் எண்ணிக்கை

2011

122,689

2012

136,288

2013

140,055

இவ்வாண்டில் 3767 மூத்த குடிகள் கூடுதலாகப் பதிவு செய்துள்ளதை திரு பீ பூன் போ சுட்டிக் காட்டினார். கடந்த 18 & 19 திகதியன்று தேர்ந்தெடுக்கப்பட்ட மே பொருளகத்தில் மூத்த குடிகள் தங்களின் 100 ரிங்கிட்டைப் பெற்றுக் கொண்டனர். ஆங்காங்கே நடைபெற்ற இந்நிதியுதவி வழங்கும் நிகழ்ச்சியில் மாண்புமிகு முதல்வர் லிம் குவான் எங் தேர்த்தெடுக்கப்பட்ட மே பொருளகத்திற்குச் சென்று மூத்த் குடிகளைச் சந்தித்தார்.

      ஆயர் ஈத்தாமில் உள்ள மே பொருளகத்திற்கு வருகை மேற்கொண்ட முதல்வர் லிம் அங்கு வந்திருந்த மூத்த குடிகளின் அன்பையும் வாழ்த்துகளையும் பெற்று மகிழ்ந்தார். பினாங்கு வாழ் முதியோர்களின் முகத்தில் கண்ட மகிழ்ச்சியையும் புன்னைகையும் தொடர்ந்து காண வேண்டும் என்றார். பினாங்கு மாநிலம் வரவு செலவில் பதிவு செய்யும் மிகை நிதியைக் கொண்டு மாநில அரசின் அனைத்துத் தங்கத் திட்டங்களும் தொடரப்படும் என்று உறுதியளித்தார். அதுமட்டுமன்றி அடுத்தாண்டு ஆண்டு முதல் தொடங்கப்படவுள்ள தங்கத் தாய்மார்கள் திட்டதிற்கும் பொது மக்களிடமிருந்து ஆதரவு கிடைக்குமென்று நம்பிக்கை தெரிவித்தார்.

மாண்புமிகு முதல்வர் லிம் குவான் எங் அருகில் ஆட்சிக் குழு உறுப்பினர் லிம் ஹொக் செங் ஆகியோருடன் 100 ரிங்கிட் பெற்றுக் கொண்ட மூவினத்தைச் சேர்ந்த மூத்த குடிகள்


மூத்த குடிமக்களுடன் புத்தாண்டை வரவேற்போம்

ஆயிர் ஈத்தாம்- சித்திரை புத்தாண்டு கொண்டாட்டத்தை முன்னிட்டு, ஜாலான் ரம்புத்தானில் உள்ள இரஞ்சி வயோதிகள் இல்லத்தில் உள்ள 18 மூத்த குடிமக்களுக்கு  அதன் சட்டமன்ற உறுப்பினர் ஜோசப் எங் அடிப்படை தேவைக்கான பொருட்கள்   வழங்கினார்.

ஆயிர் ஈத்தாம் சட்டமன்ற உறுப்பினர் ஜோசப் எங் மற்றும் அரசு சாரா அமைப்பான  மலேசிய இந்துதர்ம மாமன்றம் பினாங்கு அருள்நிலையம்  இணை ஏற்பாட்டில் மூத்த குடிமக்கள் மற்றும் அந்த இல்லத்தை சேர்ந்த வசதி குறைந்தவர்களுக்கும் பொருள் உதவி நல்கப்பட்டது.

மாவு, சமையல் எண்ணெய், ஓட்ஸ், ரொட்டி போன்ற அடிப்படைத் தேவைக்கான பொருட்கள் பெற்ற பிறகு

அவர்கள் மகிழ்ச்சி வெள்ளத்தில் மூழ்கினர்.

முதன்முறையாக இரஞ்சி வயோதிகள் இல்ல புத்தாண்டு கொண்டாட்டத்தில் கலந்து கொண்டதாக ஜோசப் கூறினார்.

“நம் நாட்டின்  ஒரு கலாச்சார பன்முகத்தன்மையை காண இது ஒரு சிறப்பு நிகழ்ச்சியாகும்.

“இம்மாதிரியான நிகழ்ச்சி தேசத்தை சிறப்பாக வடிவமைக்க உதவுகிறது.

“மலேசிய பினாங்கு இந்துதர்ம மாமன்ற  பினாங்கு அருள்நிலையம் உடனான ஒத்துழைப்பு மிகவும் பாராட்டத்தக்கது, ” என்று ஜோசப் எங் நிகழ்ச்சியில் கலந்து கொண்ட பின்னர் கூறினார்.

இரஞ்சி வயோதிகள் இல்ல நிர்வாக மேலாளர், திருமதி இரஞ்சி இந்நிகழ்ச்சியை வழி நடத்தும் இந்த தன்னார்வ தொண்டு நிறுவனமான மலேசியா பினாங்கு இந்துதர்ம மாமன்ற பினாங்கு அருள் நிலையத்திற்கும் மற்றும் சட்டமன்ற உறுப்பினர் ஜோசப் எங் ஆகியோருக்கு தனது நன்றியை தெரிவித்தார்.

“இதுபோன்ற நிகழ்ச்சிகள்  அவர்களை உற்சாகப்படுத்தும், ஏனெனில்,  இங்குள்ள பெரும்பாலோர்  நோய்வாய்ப்பட்டு உள்ளனர்,” என்று  கூறினார்.

மலேசிய  இந்துதர்ம மாமன்றம் பினாங்கு அருள்நிலையத் தலைவர் ந.தனபாலன் இதுபோன்ற நிகழ்ச்சியை ஏற்பாடு செய்ய வாய்ப்பு வழங்கப்பட்டதற்கு நன்றி தெரிவித்தார்.

“மூத்த குடிமக்களுக்கு உற்சாகமான மற்றும் மகிழ்ச்சியான சூழலைக் கொண்டுவர இம்மாதிரியான நிகழ்ச்சிகள் ஒவ்வொரு ஆண்டும் ஏற்பாடு செய்ய விரும்புகிறோம்,” என்று அவர் மேலும் கூறினார்.


மூத்த குடிமக்களை பராமரிப்பதில் ஜப்பான் மற்றும் தைவான் நாடுகளை முன்மாதிரியாக கொள்ள வேண்டும்

பத்து மாவுங் – தென்மேற்கு மாவட்ட சமூகநலத் துறை(ஜே.கே.எம்), பாயான் பாரு நாடாளுமன்ற உறுப்பினர் அலுவலகத்துடன் இணைந்து  பாயான் பாரு, மூத்த குடிமக்கள் செயல்பாட்டு மையம் (PAWE) அமைக்கப்பட்டுள்ளது.

அதன் நாடாளுமன்ற உறுப்பினர் சிம் தி ஜின், மலேசிய மக்கள் தொகையில் பினாங்கு மாநிலம் உட்பட 2030-க்குள் 15 விழுக்காட்டினர்

மூத்த குடிமக்களாக இருப்பார்கள் என்று கூறினார்.

“வருங்காலத்தில் ‘வயோதிகள் கொண்ட நாடு’ என்ற சூழ்நிலையை எதிர்நோக்க இன்னும் தயாராகவில்லை என்பதை காண முடிகிறது.

எனவே, வயதானவர்களைப் பராமரிப்பதில் ஜப்பான் மற்றும் தைவான் போன்ற நாடுகளின் திட்டங்களைப் பின்பற்றலாம். இந்நாடுகளில் வயதானவர்கள்  நேரத்தை நல்வழியில் பயன்படுத்துவதோடு சமூக மேம்பாட்டிற்கும் துணைபுரிகின்றனர்.

வருகையளித்த மூத்தக்குடிமக்களுக்கு உணவு பொருட்களை சிம் தி சின் எடுத்து வழங்கினார்

“நான் ஒரு முறை தைவான் நாட்டில் உள்ள ஒரு அருங்காட்சியகத்திற்குச் சென்றேன். அங்கு முதியவர்கள் தன்னார்வ முறையில்

சுற்றுப்பயணி வழிகாட்டியாகப்

பணிப்புரிவதைக் கண்டேன்.

“அவர்களின் சம்பளம் குறித்து கேட்டபோது, அவர்களுக்கு உணவுக்கான ஊக்கத்தொகை மற்றும் பிற ஊக்கத்தொகைகளும் வழங்கப்படுவதாகக் கூறினர்.

இதன் மூலம் அவர்களின் பங்களிப்பு மதிக்கப்படுவதோடு, வாழ்க்கையையும் அனுபவித்து வாழ்கின்றனர்,” என்று  புக்கிட் கெடோங் அருகிலுள்ள மூத்த குடிமக்கள் மையத்திற்கு வருகையளித்த போது சிம்  இவ்வாறு கூறினார்.

மூத்த குடிமக்களுக்கான  மையம் பாலேக் புலாவுக்கு அடுத்து பாயான் பாருவில் இரண்டாவது மையமாகத் துவக்க விழாக் கண்டது.

பாயான் பாரு, மூத்த குடிமக்கள் செயல்பாட்டு மையம் உள்ளூர் மூத்த குடிமக்களுக்கான பொழுதுபோக்கு தளம்; சுகாதார மையம்; முஸ்லிம்களுக்கான சமய வகுப்புகள் மற்றும் பிற மத சமய நடவடிக்கைகள் வழிநடத்த

சிறந்த தளமாக அமையும்.

இதற்கிடையில் பாயான் பாரு, மூத்த குடிமக்கள் செயல்பாட்டு மையம்  நிர்ணயிக்கப்பட்ட நிர்வாக நடைமுறைகளுக்கு (எஸ்.ஓ.பி) ஏற்ப சிறிய அளவிலான குழு முறையில் நடவடிக்கைகள் மேற்கொள்ளப்படும்.

“இந்த மையத்தை கூடிய விரைவில் முதல்வர் சாவ் கொன் யாவ் தலைமையில் திறப்பு விழா காணும் என எதிர்பார்க்கப்படுகிறது. ஆர்வமுள்ள மூத்த குடிமக்கள் இம்மையத்தில் பதிவு செய்யலாம், ” என்று அவர் விளக்கமளித்தார்.

மேலும் கருத்து தெரிவித்த அவர், மூத்த குடிமக்கள் தொடர்பான புதிய சட்டத்தை இயற்றுமாறு மத்திய அரசிடம் கேட்டுக்கொண்டார்.

“இன்றைய மூத்த குடிமக்கள் புறக்கணிக்கப்பட்டு; துஷ்பிரயோகம் செய்யப்பட்டு; தங்கள் சொந்த குழந்தைகளால் விரட்டப்பட்டு; சேமநிதி வாரியம்(இபிஎஃப்) சேமிப்பு தொகையும் திருடப்பட்டு; ஆன்லைன் மோசடிகள் மற்றும் பலவற்றில் பதிப்புக்குள்ளாகின்றனர்.

இந்த நிகழ்ச்சியில் கலந்து கொண்ட மூத்த குடிமக்களுக்கு மளிகை பொருட்கள் சிம் தி சின் வழங்கினார்.


மூத்த குடிமக்கள், ஊனமுற்றோர் தடுப்பூசி மையத்திற்குச் செல்ல இலவச போக்குவரத்து

பினாங்கு மாநில சட்டமன்ற மற்றும் நாடாளுமன்ற உறுப்பினர்கள் இம்மாநிலத்தில் தடுப்பூசி திட்டத்தை துரிதப்படுத்தும் நோக்கத்தில் முதியவர்கள் மற்றும் ஊனமுற்றோருக்கு இலவச போக்குவரத்து சேவைகளை வழங்கி தங்கள் பங்களிப்பை  தொடங்கியுள்ளனர்.

“பத்து உபான் சேவை மையம், கம்போங் நிர்வாக செயல்முறை கழகம் (எம்.பி.கே.கே) மற்றும் தன்னார்வலர்கள் இணை ஏற்பாட்டில் இந்த இலவச போக்குவரத்து சேவை வழங்குவதாக,” அதன் சட்டமன்ற உறுப்பினர் குமரேசன் இவ்வாறு கூறினார்.

இந்த இலவச போக்குவரத்து சேவை பிரத்தியேகமாக மூத்த குடிமக்கள்; தனித்து வாழ்பவர்கள்; போக்குவரத்து வசதி இல்லாதவர்கள் மற்றும் பத்து உபான் தொகுதியில் வாழ்பவர்களுக்கு வழங்கப்படுகின்றன.

இலவச போக்குவரத்து சேவை நாடுபவர்கள் மூன்று நாட்களுக்கு முன்னதாக முன் பதிவு செய்யுமாறு அழைக்கப்படுக்கின்றனர்.

“பொது மக்கள் Mysejahtera செயலியில் அடிக்கடி கோவிட்-19 தடுப்பூசி பெறுவதற்கான சந்திப்பு நிலையை சரிப்பார்க்க வேண்டும். இது கோவிட்-19 தொற்று நோய் பரவல் சங்கிலை உடைக்க துணைபுரியும்,” என குமரேசன் வலியுறுத்தினார்.

இதற்கிடையில், ஜெலுத்தோங் நாடாளுமன்ற உறுப்பினர்  ஆர்.எஸ்.என் இராயர் அவர்களை பேட்டி கண்டபோது, எதிர்காலத்தில் தடுப்பூசி மையங்களுக்கு மக்களை சுயமாக கொண்டு செல்ல இணக்கம்  கொண்டுள்ளதாக, கூறினார்.

“இது அனைவரும் தடுப்பூசி போட ஊக்குவிக்கிறது. அதுமட்டுமின்றி, போக்குவரத்து இன்றி தவிக்கும் மூத்த குடிமக்கள் அல்லது தங்கள் குழந்தைகளுடன் வசிக்காதவர்களுக்கும் இந்த போக்குவரத்து சேவை சுகாதாரமான வாழ்க்கைக்கு வித்திடுகிறது.

புக்கிட் தெங்கா சட்டமன்ற உறுப்பினர் கூய் சியாவ் லியுங், சமூகத்தில் உள்ள மூத்த குடிமக்கள் மற்றும் ஊனமுற்றோருக்கான போக்குவரத்து பிரச்சினை குறித்து எப்போதும் அக்கறை கொண்டுள்ளார்,  குறிப்பாக

இந்த காலகட்டத்தில் கோவிட்-19 தடுப்பூசி மையங்களுக்கு அவசியம் செல்ல வேண்டிய சூழல் நிலவுகிறது.

“எனது அலுவலகம் இத்திட்டத்தில் பங்கேற்க ஒரு மாதத்திற்கு முன்பு முதல் மிகுந்த ஆர்வம் கொண்டேன். மேலும், அதிகம் பாதிக்கக்கூடிய குழுக்களுக்கு கோவிட் -19 தடுப்பூசியைப் பெற உதவுவதில் எங்களுக்கு மிகுந்த திருப்தி அளிக்கிறது.

“இதுவரை, மூத்த குடிமக்கள் மற்றும் ஊனமுற்றோர் பிரிவைச் சேர்ந்த 70 பேர்களுக்கு போக்குவரத்து சேவை வழங்கப்பட்டது.

“எனது தொகுதி மக்களுக்கு ஒரு சட்டமன்ற உறுப்பினராக, அவர்களுக்காக சிறந்ததைச் செய்வேன். ஒரு வகையில், தடுப்பூசி செயல்முறையை விரைவுபடுத்துவதற்கான மத்திய மற்றும் மாநில அரசாங்கங்களின் திட்டத்திற்கு ஒத்துழைப்பு நல்குகிறேன்,” என்று முத்துச் செய்திகள் நாளிதழுக்கு அளித்த  தொலைபேசி நேர்காணலின் போது இவ்வாறு கூறினார்.

மூத்த குடிமக்கள் மற்றும் ஊனமுற்றோருக்கு இத்திட்டம் சிறந்த நன்மை அளிக்கிறது என பத்து லஞ்சாங் சட்டமன்ற உறுப்பினர் ஓங் ஆ தியோங் கூறினார்.  ஏனெனில், சில சமயங்களில் அவர்களின் வீடுகளிலிருந்து வெகு தொலைவில் உள்ள தடுப்பூசி மையங்களில் பதிவு இடம்பெறுகின்றன.

“இதுவரை, பத்து  லஞ்சாங் தொகுதியில் 30 பேர்களுக்கு உதவியுள்ளோம். மேலும், ஒவ்வொரு நாளும் அதிகமான கோரிக்கைகளைப் பெற்று வருகிறோம். இத்திட்டம் செயல்படுத்த எனது அலுவலக மேற்பார்வையில் ஏழு வாகனங்களை தயார் செய்துள்ளோம். இந்த போக்குவரத்து ஏற்பாடு நிச்சயமாக அவர்களின் சுமையை குறைக்க உதவுகிறது,” என  ஓங் கூறினார்.

சுங்கை பினாங்கு சட்டமன்ற உறுப்பினர் லிம் சிவூ கிம், மாநிலத்தில் உள்ள அனைத்து சட்டமன்ற உறுப்பினர்களும் பொது மக்களுக்கு உரிய நேரத்தில் அவர்களுக்குத் தேவைப்படும் உதவிகள் வழங்க வேண்டும். இச்செயல் அவர்கள் பொது மக்களின் மீது காட்டும் அக்கறை மற்றும் பொறுப்புணர்ச்சியைப் புலப்படுத்தும் ஒரு வாய்ப்பாக அமைவதாகக் கூறினார்.

“போக்குவரத்து சேவை வழங்குவதைத் தவிர, சுங்கை பினாங்கு தொகுதியில் இந்நோய் தாக்கத்தால் பாதிப்புக்கு இலக்கான குழுக்களுக்கும் தடுப்பூசி திட்டத்தில் பதிவு செய்ய  உதவியுள்ளோம்.

“இதுவரை, எட்டு மூத்த குடிமக்களுக்கு உதவியுள்ளோம், எதிர்காலத்தில் மேலும் உதவுவோம்,” என்று முத்துச் செய்திகள் நாளிதழிடம் லிம் கூறினார்.

கொம்தார் சட்டமன்ற உறுப்பினர் தே லாய் ஹெங், புலாவ் தீக்குஸ் சட்டமன்ற உறுப்பினர் கிறிஸ் லீ சுன் கிட் மற்றும் ஆயர் ஈத்தாம் சட்டமன்ற உறுப்பினர் ஜோசப் எங் சூன் சியாங் ஆகியோர் இத்திட்டத்தை சிறந்த முறையில் வழி நடத்துவது பாராட்டக்குறியது.


மூத்த குடிமக்கள்  சேவைக்கு அங்கீகாரம்

தங்கத் திட்ட உதவித்தொகை பெற்றுக்கொண்ட மூத்த குடிமக்களுடன் செபராங் பிறை நகராண்மைக் கழக உறுப்பினர் திரு டேவிட் மார்ஷல்

பினாங்கு மாநிலத்தில் வாழும்
60
வயதுக்கு மேற்பட்ட அனைத்து மூத்த குடிமக்களுக்கும் மாநில அரசு ஆண்டுதோறும் தலா
100
ரிங்கிட்டினை வழங்கி வருகிறது
.
இப்பணம்
,
பினாங்கு மாநில வளர்ச்சிக்காகவும் மேம்பாட்டிற்காகவும் உழைத்த மூத்த குடிகளின் சேவையினைப் போற்றும் வண்ணம் வழங்கப்படுகிறது என்பது குறிப்பிடத்தக்கதாகும்
.

இதுவரை மூத்த குடிமக்கள் தங்கத் திட்டத்தில் பதிவுப்பெற்றுள்ளவர்கள் ஒவ்வொரு சட்டமன்ற தொகுதிகளில் குறிப்பிடப்பட்டுள்ள மலயன் வங்கிகளில் ரிம
100-
ஐ ரொக்கப்பணமாகப் பெற்றுக்கொள்ளலாம்
.
பிறை சட்டமன்ற தொகுதியில்
3,266
வயோதிகள் தங்கத் திட்ட ரொக்கப்பணத்தைப் பெற்றுக் கொண்டனர்
.

பிறை சட்டமன்ற சேவை மைய உதவியுடன் நடைபெற்ற மூத்த குடிமக்களுக்கான பணம் வழங்கும் இடத்திற்கு இரண்டாம் துணை முதல்வரும் பிறை சட்டமன்ற உறுப்பினருமான பேராசிரியர் ப
.
இராமசாமி கலந்து கொண்டார்
.

திருமதி நிர்மலா

தற்போது வாழ்க்கை செலவினங்கள் அதிகரித்துள்ளதால் மாநில அரசு வழங்கும் பணத் தொகையை அதிகரிக்க வேண்டும் என உதவித்தொகை பெற்றுக்கொண்ட திருமதி நிர்மலா
, 62
தெரிவித்தார்
.
வசதி குறைந்த பொது மக்களுக்கு மளிகை பொருட்கள் கொடுக்க வேண்டும் என மேலும் கூறினார்
.

திருமதி வள்ளியம்மா
, 76
தங்கத் திட்ட நிதியுதவி வழங்கிய மாநில அரசாங்கத்திற்கு நன்றி தெரிவித்தார்
.
பேராசிரியர் ப
.
இராமசாமி இந்திய மக்களுக்கு பிரதிநிதியாக விளங்குவதோடு பிறை தொகுதி மக்களின் பிரச்சனைக்கு உடனடி குரல் கொடுப்பார் என கூறினார்
.


மூத்த குடிமக்கள் மற்றும் ஆதரவற்ற  குழந்தைகளுக்குத் தீபாவளி அன்பளிப்பு – ஜெக்டிப்

ஜார்ச்டவுன் -மாநில உள்ளூராட்சி, வீட்டுவசதி, நகரம் மற்றும் திட்டமிடல் ஆட்சிக்குழு  உறுப்பினர் ஜெக்டிப் சிங் டியோ, மூத்த குடிமக்கள் மற்றும் ஆதரவற்ற  குழந்தைகளுடன் ஆரம்பகால தீபாவளி மகிழ்ச்சியைப் பகிர்ந்து கொள்ளும் பொருட்டு

உணவுப் பொருட்களுக்கான பொட்டலங்களை அன்பளிப்பாக வழங்கினார்.

“கோவிட் -19 தொற்றுநோய் கொண்டாடவிருக்கும் தீபாவளி பண்டிக்கைக்கு இடையூறாக அமைகிறது. பொதுவாகவே, ஒவ்வொரு பண்டிகையின் போதும் திறந்த இல்ல உபசரிப்பு நடத்துவது வழக்கமாகும்.

அந்த உபசரிப்பு நிகழ்ச்சி அன்று வசதிக் குறைந்தவர்களுக்கு உணவுப் பொருட்கள் அல்லது பரிசுக்கூடை வழங்கப்படும்.

“துரதிர்ஷ்டவசமாக, கோவிட்-19 தொற்றுநோய் காரணமாக இந்த ஆண்டு திறந்த இல்ல உபசரிப்பை நடத்த முடியவில்லை,” என்று ஜெக்டிப் ஸ்காட்லாந்து சாலையில் அமைந்திருக்கும் இராமகிருஷ்ணா ஆசிரமத்தில் இவ்வாறு கூறினார்.

“தற்போது இச்சூழலில் திறந்த இல்ல உபசரிப்பு நடத்த முடியாவிட்டாலும், வசதிக் குறைந்த பொது மக்களுக்குத் தொடர்ந்து நன்கொடை வழங்க உறுதிப்பூண்டுள்ளதாக,”

மூத்த குடிமக்கள் மற்றும் ஆதரவற்ற குழந்தைகளுக்கு தீபாவளி அன்பளிப்பு வழங்கும் நிகழ்ச்சியில் இவ்வாறு கூறினார்.

இந்நிகழ்ச்சியில் டத்தோ கெராமாட்டை தொகுதியில் இடம்பெறும் ஈடன் ஹேண்டிகேப் சேவை மையம், பினாங்கு செஷயர் ஹோம், ஆதரவற்றோர் மற்றும் வயதானவர்களுக்கான பினாங்கு மையம், பெர்சத்துவான் சுகூர் பென்யயாங், பினாங்கு விஸ்மா யதிம் மற்றும் இராமகிருஷ்ணா ஆசிரமம் ஆகியோர் தீபாவளி அன்பளிப்பு பெற்றுக்கொண்டனர்.

இத்திட்டம் செயல்படுத்த ரிம40,000 நிதி ஒதுக்கீட்டில் 770 உணவுப் பொருட்களுக்கான பொட்டலங்கள் வழங்கப்பட்டன.


மூன்றாவது கூழ்மப்பிரிப்பு சிகிச்சை மையம் திறப்பு விழாக் கண்டது

ஜாலான் பாரு புதிய கூழ்மப்பிரிப்பு சிகிச்சை மைய நோயாளிகளுக்கு பரிசுப்பை வழங்கினார் மாநில முதல்வர் மேதகு லிம் குவான் எங்.

பினாங்கு மாநில அரசு மக்கள் நலனுக்கு முக்கியத்துவம் வழங்குகின்றது என்பதனை சித்தரிக்கும் வகையில் மூன்றாவது கூழ்மப்பிரிப்பு சிகிச்சை மையத்தை மாநில அரசு
‘
MAA Medicare”
நிறுவனத்துடனும் இணைந்து பட்டர்வொர்த் ஜாலான் பாருவில் திறப்பு விழாக் கண்டது
.
அவ்வட்டாரத்தில் பதிவுப்பெற்ற கூழ்மப்பிரிப்பு நோயாளிகளுக்கு மாநில அரசு ரிம
1.1
கோடி நிதியை ஒதுக்கியுள்ளது
.

இதனிடையே
,
மாநில அரசு பினாங்கு வாழ் கூழ்மப்பிரிப்பு சிகிச்சை பெறும் நோயாளிகளுக்கு ரிம
30
உதவித்தொகையை தொடர்ந்து வழங்கும் என வாக்குறுதி அளித்தார் முதல்வர் மேதகு லிம் குவான் எங்
.

மேலும்
,
மத்திய அரசு வழங்கும் உதவித்தொகை நிறுத்தாமல் இதனை தொடர்ந்து வழங்க வேண்டும் என கேட்டுக் கொண்டார் மாநில முதல்வர்
.
பொருளாதார பிரச்சனையை எதிர்கொண்டிருந்தாலும் மாநில அரசு சமூகநல பிரச்சனைக்கு தோள்கொடுக்க தவறியதில்லை மாறாக இன்னும் அதிகமான உதவிகளை வேண்டியவர்களுக்கு வழங்கி வருகிறது என செய்தியாளர்களிடம் குறிப்பிட்டார்
.

ஜாலான் பாரு புதிய கூழ்மப்பிரிப்பு சிகிச்சை மையம்

மாநில அரசு தற்போது பாலே புலாவ்
,
அட் தஃவா மசூதி பெர்தாம் மற்றும் செபராங் ஜெயா என மூன்று இடங்களில் கூழ்மப்பிரிப்பு சிகிச்சை மையத்தை கொண்டுள்ளன
.
இம்மூன்று கூழ்மப்பிரிப்பு சிகிச்சை மையத்திற்கு மாநில அரசு ரிம
6
கோடி செலவிட்டுள்ளது
.
இதன் வழி மக்கள் நலன் மிக்க மாநிலமாக பினாங்கு திகழ்கிறது என்றால் மிகையாகாது
.
இம்மூன்று மையங்களிலும்
40
கூழ்மப்பிரிப்பு இயந்திரங்கள் சிகிச்சைக்காக பொருத்தப்பட்டுள்ளன
.

மத்திய அரசு கூழ்மப்பிரிப்பு சிகிச்சைக்கு வழங்கும் உதவித்தொகையான ரிம
50
தொடர்ந்து வழங்குவதை நிலைநிருத்த வேண்டும் என அயிர் பூத்தே மூத்த குடிமக்களுக்கான தங்கத் திட்டம் வழங்கும் நிகழ்வில் கலந்து கொண்டு செய்தியாளர்களிடம் தெரிவித்தார்
.
மத்திய அரசு வழங்கும் இந்த உதவித்தொகையானது ஏழ்மையான சூழலில் சிகிச்சை பெறும் நோயாளிகளுக்கு பெரிதும் துணை புரியும் என நம்பிக்கை தெரிவித்தார்
.


மூன்றாவது தலைமுறையாக வியாபாரத் துறையில் ஈடுபடும் எ.கே.எஸ் நிவாஸ் நிறுவனம் சமூகத் திட்டங்களைத் தொடர்ந்து செயல்படுத்த இலக்கு

எ.கே.சீனிவாசகம் & பிரதர்ஸ் நிறுவனம், இது தற்போது எ.கே.எஸ் நிவாஸ் சென்.பெர்ஹாட் நிறுவனம் என அழைக்கப்படுகிறது. இந்நிறுவனம்  முதன்முதலில் 1948 ஆம் ஆண்டில் திரு.சீனிவாசகம் அவர்களால்

பட்டர்வொர்த், சுங்கை நியோர் வட்டாரத்தில் தொடங்கப்பட்டது.

இந்த சிறிய அளவிலான குடும்ப வணிகம் , பின்பு தொழில்நுட்பத்தைப் பயன்படுத்தி பாரம்பரிய முறையில் நல்லெண்ணெய் தயார்படுத்தி விற்பனையைத் தொடங்கப்பட்டது. பின்னர், பூஜைப் பொருட்கள், உணவு தயாரிக்கும் பொருட்கள் ஆகியவற்றை உற்பத்திச் செய்து பீடுநடைப்போட்டு வருகிறது என்றால் மிகையாகாது.

தொடர்ந்து, 1980-ஆம் ஆண்டு முதல் தனது உற்பத்தியை ஆப்ரிக்கா, சீனா, சிங்கப்பூர் ஆகிய நாடுகளுக்கு ஏற்றுமதி செய்யப்பட்டது.

அண்மையில் எ.கே.எஸ் நிவாஸ் சென்.பெர்ஹாட் நிறுவனம் கோவிட்-19ல் பாதிக்கப்பட்ட பொது மக்களுக்கு உதவும் வகையில் மாநில அரசிடம்

மளிகை பொருட்கள் உள்ளடக்கிய 1,000 பொட்டலங்கள் வழங்கியது.

“எ.கே.எஸ் நிவாஸ் நிறுவனம் ஏறக்குறைய ரிம60,00 மதிக்கத் தக்க மளிகைப் பொருட்களை 1,000 பொட்டலமாக பி40 குடும்பங்களுக்கு மாநில சட்டமன்ற உறுப்பினர்களின் உதவியுடன் பகிர்ந்தளிக்கப்பட்டது.

“ஒவ்வொரு பொட்டலத்திலும் இந்நிறுவன தயாரிப்பு உணவுப் பொருட்களும் இதர சமையல் பொருட்களும் இடம்பெற்றதாகவும், இந்த இக்கட்டான சூழ்நிலையில் மனிதாபிமான உணர்வோடு எவ்வித எதிர்ப்பார்ப்பும் இல்லாமல் இந்த பங்களிப்பு நல்கினோம்,” என மூன்றாம் தலைமுறையாக இந்நிறுவனத்தை வழிநடத்தும் அதன் இயக்குநரான மு.டிவேந்திரன் முத்துச்செய்திகள் நாளிதழ் மேற்கொண்ட நேர்காணலில் கூறினார். இம்மாதிரியான சமூகத் திட்டங்கள் தொடர்ந்து இந்நிறுவனம் மேற்கொள்ளும் என அவர் நம்பிக்கை தெரிவித்தார்.

“கோவிட்-19 தொற்றுநோயால் பொருளாதார ரீதியில் சிறிது சரிவுக் கண்டிருந்தாலும் வாடிக்கையாளர்களின் நலனைக் கருத்தில் கொண்டு இந்நிறுவனப் பொருட்களின்  விலையை அதிகரிக்கவில்லை,” என்றார்.

” மேலும், கோவிட்-19 தாக்கத்தினை பினாங்கில் குறைக்க அனைவரும் மத்திய அரசு நிர்ணயித்துள்ள நிர்வாக நடைமுறையை (எஸ்.ஓ.பி) கடுமையாக பின்பற்றுவது அவசியம். விரைவில் பினாங்கில் தொடங்கவிருக்கும் தேசிய தடுப்பூசி திட்டத்தினை அனைவரும் ஆதரித்து அதன் பின்னரும் எஸ்.ஓ.பி-ஐ பின்பற்றினால் இந்நோயின் சங்கிலியை உடைத்து இயல்பு நிலைக்குத் திரும்ப முடியும்,” என வணிகத்துறையில் டிப்ளோமா படிப்பை முடித்து பரம்பரை தொழிலில் ஈடுப்பட்டுள்ள டிவேந்திரன் நம்பிக்கைத் தெரிவித்தார்.

எ.கே.எஸ் நிவாஸ் நிறுவனத்தில் எஸ்.ஓ.பி முழுமையாக பின்பற்றப்படுகிறது

தொடர்ந்து, பினாங்கு இந்து அறப்பணி வாரியத்தின் கீழ் செயல்படும் ஆலயங்களின் திருவிழா பத்திரிக்கை, பினாங்கு அருள்மிகு ஸ்ரீ பாலதண்டாயுதபாணி ஆலயத்தில் துணை மின்நிலையம் அமைத்தல் ஆகிய சமூகத் திட்டங்களையும் எ.கே.எஸ் நிவாஸ் நிறுவனம் மேற்கொண்டுள்ளது பாராட்டக்குரியதாகும்.

110 தொழிலாளர்கள் பணிப்புரியும் எ.கே.எஸ் நிவாஸ் சென். பெர்ஹாட் நிறுவனம் அரசு நிர்ணயித்துள்ள எஸ்.ஓ.பி-ஐ முறையாக பின்பற்றப்படுவதை முத்துச் செய்திகள் நாளிதழ் மேற்கொண்ட கண்ணோட்டத்தில் காண முடிந்தது.

எதிர்காலத்தில் உணவு மற்றும் குளிர்பானங்கள் சம்பந்தப்பட்ட உற்பத்தியை அதிகரிக்கவும் மேம்படுத்தவும் இந்நிறுவனம் இலக்கு கொண்டுள்ளது

எ.கே.எஸ் தயாரிப்புகள்


மூன்றாவது பெண்களுக்கு எதிரான வன்முறை பிரச்சாரம் அறிமுகம்

பெண்களுக்கு எதிரான வன்முறை பிரச்சாரத்தில் பத்து காவான் நாடாளுமன்ற உறுப்பினர் கஸ்தூரிராணி பட்டு கலந்து கொண்டார், புக்கிட் மெர்தாஜாம் நாடாளுமன்ற உறுப்பினர் ஸ்திவன் சிம், ஆட்சிக்குழு உறுப்பினர் சோங் எங் கலந்து கொண்டனர். (இடமிருந்து வலம்)

பினாங்கு மகளிர் மேம்பாட்டு கழகத்தின் ஏற்பாட்டில் மூன்றாவது முறையாக பெண்களுக்கு எதிரான வன்முறை பிரச்சாரம் பினாங்கு சட்டமன்ற வளாகத்தில் பினாங்கு மாநில முதல்வர் மேதகு லிம் குவான் எங் அதிகாரப்பூர்வமாக தொடங்கி வைத்தார். ஐக்கிய நாடுகளின் அமைப்பு அறிமுகப்படுத்திய அனைத்துலக ஆரஞ்சு தினக் கொண்டாட்டத்தை முன்னிட்டு பினாங்கு மாநிலத்தில் இப்பிரச்சாரம் துவக்கம் கண்டது.

இவ்வாண்டு “சைபர் வன்முறையை நிறுத்திடு” (Hentikan Keganasan Siber) எனும் கருப்பொருளுடன் கெ.டி.யூ கல்லூரியில் நடைபெற்ற மற்றொரு தொடக்க விழாவில் இளைஞர், விளையாட்டு, மகளிர், குடும்பம் மற்றும் சமூகப் பிரிவின் ஆட்சிக்குழு உறுப்பினரும் பாடாங் லாலாங் சட்டமன்ற உறுப்பினருமான சோங் எங் கலந்து கொண்டார். இவ்வாண்டு 16 நாட்களுக்கு தொடர்ந்தாற்போல நடைபெற்ற இப்பிரச்சாரத்தில் 10,000 கையேடுகள் பொதுமக்களுக்கு வழங்கப்பட்டன. இப்பிரச்சாரத்தின் மூலம் அனைத்து தரப்பினரிடையே பெண்களுக்கு எதிரான வன்முறையை பற்றிய விழிப்புணர்வையும் புரிந்துணர்வையும் மேலோங்க உறுதுணையாக இருக்கும் என நம்பிக்கை தெரிவித்தார் ஆட்சிக்குழு உறுப்பினர் சோங் எங்.

பெண்களுக்கு ஏற்படும் வன்முறை அல்லது பாலின வன்முறைகள் என்பது பொதுப்பிரச்சனையாகக் கருதப்பட வேண்டும். ஆனால் பெரும்பாலான இப்பிரச்சனைகள் வெளிவராமல் இருப்பதற்கு காரணம் குடும்ப கெளரவத்திற்கு முக்கியதுவம் கொடுப்பதும், களங்கம் மற்றும் அவமானம் ஏற்படும் என்ற எண்ணம் ஏற்படுவதாலும் மற்றும் யாரிடம் உதவி நாடுவது என்று தெரியாமல் இருப்பதாலும் குடும்ப வன்முறைமை அதிகமாகிறது. இப்பிரச்சனை தனிப்பட்ட பிரச்சனை என்று பொதுமக்கள் ஒதுங்கிவிடாமல் பொது பிரச்சனையாக கருதி பாதிக்கப்பட்டவர்களுக்கு உதவ முன் வரவேண்டும் என்பதை வலியுறுத்த இப்பிரச்சாரம் முக்கிய பங்கு வகிக்கிறது என்பது வெள்ளிடைமலை.


மூன்று சகோதரர்கள் மீண்டும் பள்ளிக்குச் செல்ல அனுமதி -சூன்

பட்டர்வொர்த் – வறுமையின் காரணமாக இந்த ஆண்டின் தொடக்கத்தில் இருந்து பள்ளிப் படிப்பை நிறுத்திய மூன்று சகோதரர்கள் ஒரு வார பள்ளி விடுமுறைக்குப் பிறகு மீண்டும் பள்ளிக்குச் செல்வார்கள்.

15 வயதான தர்மராஜா, கம்போங் கஸ்தாம் இடைநிலைப்பள்ளியில் இரண்டாம் படிவமும், ஹிராஷ், 10 மற்றும் யோஷ்வின்,8 பாகான் ஜெர்மல் தேசியப்பள்ளியில் முறையே நான்காம் மற்றும் இரண்டாம் ஆண்டு படிப்பை மீண்டும் தொடங்குகிறார்கள்.

மாநிலக் கல்வித் துறையின் முதன்மை உதவி இயக்குநர் (திட்டமிடல் மற்றும் மேலாண்மைத் துறை) டத்தோ சுல்காஃப்லி கமருடின் அவர்கள் இந்த மூன்று மாணவர்கள் மீண்டும் பள்ளிக்குச் செல்வதற்கான அனுமதிக் கடிதத்தை தர்மராஜாவிடம் அம்பாங் ஜாஜாரில் உள்ள அவரது வாடகை வீட்டில் வழங்கினார்.

“எனது நீண்ட நாள் கனவு நனவாகியது. இந்த வாய்ப்பை நன்கு பயன்படுத்தி, ஒரு நல்ல மகனாக என் குடும்பத்திற்கு உதவ வேண்டும் என்ற இலட்சியத்தை நிறைவேற்ற கடினமாகப் படிப்பேன்”.

“பள்ளிக்குத் திரும்ப உதவிய பாகான் ஜெர்மால் சட்டமன்ற உறுப்பினர் சூன் லிப் சீக்கு நன்றித் தெரிவிப்பதாக,” அவர் கூறினார்.

“மேலும், மாநில கல்வித்துறை மற்றும் எனது குடும்பத்திற்கு உதவிய அனைவருக்கும் நன்றி தெரிவிக்க விரும்புகிறேன்.

சிறுவர்களின் தாயாரான மோகன செல்வி,39 சட்டமன்ற உறுப்பினர் சூன் லிப் சீ தனது

குடும்பத்திற்கு நிறைய உதவிக்கரம் நீட்டியதற்கு நன்றிக் கூற கடமைப்பட்டுள்ளேன், என்றார்.

அண்மையில், மாணவர்கள் கல்வியில் பின்தங்கி விடக் கூடாது என்ற உயர்ந்த எண்ணத்தில் கணினியை நன்கொடையாக வழங்கியதாகக் கூறினார். மேலும், இளைஞர் மற்றும் விளையாட்டு ஆட்சிக்குழு உறுப்பினருமான சூன் லிப் சீ, அரசு சாரா இயக்கங்கள் மற்றும் தொழிலதிபர்கள் உதவியுடன் தனது குடும்பத்திற்குத் தேவையான அடிப்படைத் தேவைகளுக்கானப் பொருட்களையும் வழங்க ஏற்பாடுச் செய்தததாகவும் தெரிவித்தார்.

“என் மகன்கள் பள்ளிக்குச் செல்ல விரும்புகிறார்கள், ஆனால் வறுமையின் காரணமாக என்னால் அவர்களை பள்ளிக்கு அனுப்ப முடியவில்லை.

ஆட்சிக்குழு உறுப்பினர் சூன் லிப் சீ, மாணவர்களுக்குப் பள்ளிப் புத்தகங்கள், சீருடைகள், காலணிகள் மற்றும் பிற அடிப்படைப் பொருட்களை வழங்கினார்.

செபராங் பிறை மாநகர் கழகத்தின் முன்னாள் கவுன்சிலர் அஞ்சோ தான் இந்த சகோதரர்களின் போக்குவரத்துச் செலவுகளை ஏற்றுக் கொள்வதாகக் கூறினார்.

சூன் அவரது சேவை மையம் உதவியுடன் தர்மராஜாவையும் மோகன செல்வியையும் கம்போங் கஸ்தாம் இடைநிலைப்பள்ளிப் பதிவுக்காக அழைத்துச் செல்வதாகக் கூறினார்.

“எல்லாம் முடிவடைந்தவுடன், அடுத்த திங்கட்கிழமை முதல் மீண்டும் தர்மராஜாவும் அவரது சகோதரர்களும் பள்ளிக்குத் திரும்புவார்கள் என்று நம்பிக்கைத் தெரிவித்தார்.

“எந்தக் குழந்தையும் கல்வியை இழக்கக் கூடாது,” என்றார்.

மேலும், தனது சேவை மையம் மூலம் தொடர்ந்து இக்குடும்பத்தினருக்கு உதவி செய்வதாகத் தெரிவித்தார்.

இதற்கிடையில், இக்குடும்பத்திற்கு உதவ முன் வந்த சட்டமன்ற உறுப்பினரின் முன்முயற்சியை சுல்காஃப்லி பாராட்டினார்.

இம்மாதிரியான முயற்சிகள் தேவைப்படுபவர்களுக்கு உதவ மற்றவர்களையும் ஊக்குவிக்கும் என்று சூன் நம்பிக்கை தெரிவித்தார்.


மூன்று பிள்ளைகளின் கல்வி நலனுக்காக மடிக்கணினி அன்பளிப்பு -குமரேசன்

புக்கிட் கம்பீர் – பத்து உபான் சட்டமன்ற உறுப்பினர் ஆ.குமரேசன் சாலை விபத்தில் சிக்கி உடல் நலம் குன்றிய  சிவநேசன் குடும்பத்தாருக்கு உதவிக்கரம் நீட்டினார்.

சிவநேசன் கடந்த ஆண்டு ஏற்பட்ட சாலை விபத்தில் படு காயம் ஏற்பட்டு நடக்க முடியாத நிலையில் சிகிச்சை பெற்று வருகிறார். இதற்கு முன்பு பெருநிறுவனத்தில் வேலை செய்து தனது குடும்பத்தை வழி நடத்தி வந்துள்ளார்.

இந்த கொடூர சாலை விபத்து மூன்று பிள்ளைகளுக்கு தந்தையான சிவநேசனின் வாழ்க்கையைத் தடம் மாற செய்தது.

சட்டமன்ற உறுப்பினர் குமரேசன், சிவநேசனின் குடும்பத்தை நேரில் சென்று பார்த்த போது  அவரின் மூன்று பிள்ளைகளும் இல்லிருப்பு கற்றல் கற்பித்தலை மேற்கொள்ள சிரமத்தை எதிர் நோக்குவதை கண்டு டெல் ரக மடிக்கணினியை அன்பளிப்பாக வழங்கினார். மேலும் இந்த குடும்பத்திற்கு உணவுக்கூடைகளும் வழங்கியுள்ளார்.

“இந்த கொடூர சாலை விபத்தில்  அவரின் உடல் முழுவதும் பல எலும்பு முறிவுகள்  ஏற்பட்டன. இதனால் மொத்த நிரந்தர இயலாமை (டி.பி.டி) நிலை ஏற்பட்டது.

“இந்த மூன்று பிள்ளைகளும் தனது தந்தையின் ஒரு விவேக தொலைபேசி பகிர்ந்து கொண்டு இணைய வழி கற்றலை மேற்கொண்டுள்ளனர். கல்வி என்பது அனைவருக்கும் சமமான நிலையில் கற்க வாய்ப்பு வழங்க வேண்டும். இதன் வழி, மாணவர்களுக்கு சிறந்த எதிர்காலத்தை உருவாக்க முடியும்.

“பினாங்கு மின் கற்றல் கணினி திட்டம் இதுவரை பெரும் வரவேற்பைப் பெற்று வருகிறது. எனவே, எனது நண்பரை அணுகி இந்த பிள்ளைகளுக்கான மடிக்கணினியை அன்பளிப்பு பெற்றேன்.

“இதன் வழி அந்த மூன்று பிள்ளைகளும் மின் கற்றல் வழி கல்வி கற்க இலகுவாக அமையும்,” என முத்துச்செய்திகள் நாளிதழுக்கு அளித்த பேட்டியில் குமரேசன் இவ்வாறு கூறினார்.

சிவநேசனின் மனைவி கா.மீனாட்சியம்மாள்,49 இல்லத்தரசியாகவும் பகுதி நேரமாக ஒப்பனையாளர் மற்றும் மேடை கலைஞராகவும் பணியாற்றி வந்ததாக கூறினார். கோவிட்-19 தாக்கத்தால் தனது பகுதிநேர வருமானமும் தடைப்பட்டது, என்றார்.

“தனது குடும்பத்திற்கு உதவ முன் வந்த முதல் அரசியல்வாதியாக குமரேசன் திகழ்கிறார்.

“எனது குடும்பத்தை சந்தித்த சில தினங்களில் பிள்ளைகளின் கல்வி நலனுக்காக மடிக்கணினியை அன்பளிப்பாக வழங்கினார். அவரின் உதவி உரிய நேரத்தில் கிடைக்கப்பெற்றது.

“குமரேசன் இரக்கமுள்ளவர் மற்றும் உதவும் மனப்பான்மை கொண்டவர். அவர் தொடர்ந்து வசதி குறைந்த பொது மக்களுக்கு உதவிகரம் நீட்டுவார்,” என மீனாட்சியம்மாள் நம்பிக்கை தெரிவித்தார்.

தற்போதைய குடும்பத்தின் பொருளாதார நெருக்கடியை சமாளிக்க பிறரின் கரத்தை எதிர்பார்க்காமல் சுயமாக சொந்த தொழில் தொடங்க இணக்கம் தெரிவித்துள்ளார்.

 எனவே, தனது குடியிருப்பின் அருகாமையில் உணவுக்கடை அமைக்க உணவு வளாகத்தில் இடம் பெறுவதற்கு சட்டமன்ற உறுப்பினர் குமரேசனின் உதவியை நாடியுள்ளார்.

“பினாங்கு மாநகர் கழக (எம்.பி.பி.பி) அகப்பக்கத்தில் விண்ணப்பிக்குமாறு பரிந்துரைத்து, அவரின் விண்ணப்பத்திற்கு ஆதரவு கடிதம் சமர்ப்பிப்பதாகவும் குமரேசன் கூறினார்.

பொது மக்கள் கடிமான சூழலிலும் சுயமாக உழைத்து வாழ முற்படும் குடும்பங்களுக்கு பாராட்டு தெரிவித்தார்.

“மாநில அரசும் தொடர்புடைய அனைத்து நன்கொடையாளர்களும் தேவைப்படும் குடும்பங்களுக்கு தேவையான அனைத்து உதவுகளையும் தொடர்ந்து வழங்குவார்கள்.


மூன்று வீடமைப்புத் திட்டம் 2019-ல் நிறைவுப்பெறும் – ஜெக்டிப்

தெலுக் கும்பார்
–
மாநில அரசு மற்றும் பினாங்கு மேம்பாட்டுக் கழகம் ஒன்றிணைந்து ஐந்து மாவட்டங்களில்
19
வீடமைப்புத் திட்டம் மேம்பாட்டுப் பணி மேற்கொண்டு வருகிறது
.
பொதுவாகவே பெரும்பாலான திட்டங்கள்
80%
நிர்மாணிக்கப்பட்ட வேளையில் மீதமுள்ள திட்டங்கள் பல்வேறு நிலைகளில் மேம்பாடு கண்டு வருவதாக உள்ளுராட்சி
,
வீடமைப்பு மற்றும் நகர்புற
&
கிராமப்புற மேம்பாடு திட்டமிடல் ஆட்சிக்குழு உறுப்பினர் ஜெக்டிப் சிங் டியோ தெரிவித்தார்
.

எஸ்
.
பி செல்லையா
,
கம்போங் ஜாவா
,
பட்டர்வொர்த் மற்றும் சூரியா
(
பத்து காவான்
)
ஆகிய மூன்று வீடமைப்புத் திட்டங்கள்
2019-
ஆம் ஆண்டு மத்தியில் சாவி வழங்கப்பட்டு மக்கள் குடியேறலாம் என தெலுக் கும்பாரில் உள்ள டுவா ரெசிடன்சி வீடமைப்புத் திட்டத்தை காண வருகையளித்தப் போது செய்தியாளர் சந்திப்பில் கூறினார்
.

மேம்பாட்டு நிறுவனம் கொடுக்கப்பட்ட காலவரையறையில் கட்டுமானப் பணி பூர்த்திச் செய்வது மட்டுமின்றி தரமான கட்டுமானம் நிர்மாணிப்பதையும் மாநில அரசு உறுதிச்செய்யும் என ஜெக்டிப் சுட்டிக்காட்டினார்
.

மேலும் மாநில அரசு நிர்மாணிக்கும் வீடமைப்புத் திட்டம் மட்டுமின்றி தனியார் மேம்பாட்டு நிறுவன வீடமைப்புத் திட்டங்களையும் திடீர் சோதனை மேற்கொள்வதன் மூலம் கட்டும்
,
கட்டப்படும் மற்றும் கட்டிக்கொண்டிருக்கும்
80,000
யூனிட் வாங்கும் வசதிக்கு உட்பட்ட வீடுகளின் தரம் நிலைநிறுத்தப்படும் என்றார்
.

“2008-
ஆம் ஆண்டு முதல் குறைந்த மற்றும் நடுத்தர மலிவு விலை வீடுகள்
,
வாங்கும் வசதிக்கு உட்பட்ட வீடுகள் என
28,195
வீடுகள் கட்டப்பட்டுள்ளன
.
அதேவேளையில்
22,065
வீடுகள் பல்வேறு நிலைகளில் நிர்மாணிக்கப்பட்டு வருகிறது
.
அதுமட்டுமின்றி
,
பொது மற்றும் தனியார் நிறுவன இணையுடன்
32,212
வீடுகள் கட்ட அனுமதி பெறப்பட்டது
,”
என கூறினார்
.


மேஃபீல்ட் தோட்டத் தமிழ்ப்பள்ளியில் பாலர்பள்ளி வளர்ச்சிக்கு புதியக் கட்டிடம் திறப்பு விழா

தாசேக் குளுகோர் – பினாங்கு மாநில அரசு தமிழ்ப்பள்ளிகளின் வளர்ச்சிக்கு முக்கிய பங்காற்றி வருகிறது. மேஃபீல்ட் தோட்டத் தமிழ்ப்பள்ளியின் மாணவர்களுக்கு சிறந்த கற்றல் சூழலை ஏற்படுத்தி கொடுக்கும் வகையில் மாநில அரசின் முயற்சியில் புதியக் கட்டிடம் திறப்பு விழாக் கண்டது.

பினாங்கு மாநில இரண்டாம் துணை முதலமைச்சர் முனைவர் ப.இராமசாமி இன்று அதிகாரப்பூர்வமாக இந்தப் புதியக் கட்டிடத்தைத் தொடங்கி வைத்தார். இப்புதிய கட்டிடம் பிரத்தியேகமாக பாலர்ப்பள்ளி மாணவர்களின் பயன்பாட்டிற்கு உபயோக்கிக்கப்படும்.

“பினாங்கு மாநிலத் தமிழ்ப்பள்ளிகளுக்கான சிறப்பு குழுவுடன் இணைந்து தமிழ் பாலர்ப் பள்ளி மற்றும் அதன் மேம்பாட்டிற்கு குறிப்பாக அறிவியல் மற்றும் கணிதம் வளர்ச்சியில் சிறப்பு கவனம் செலுத்தப்படுகிறது. இதனால் தமிழ்ப்பள்ளி மாணவர்களின் தரம் மேம்பாடுக் காண்கிறது,” மேஃபீல்ட் தோட்டத் தமிழ்ப்பள்ளி கட்டிடத் திறப்பு விழாவில் சிறப்புரை வழங்கிய முனைவர் இராமசாமி கூறினார்.

“இதனிடையே, மக்கள் பிரதிநிதியாகப் பணியாற்றிய 15 ஆண்டுகளில் பினாங்கில் உள்ள தமிழ்ப்பள்ளிகளின் வளர்ச்சியில் சிறந்த மேம்பாட்டினைக் காண முடிந்தது என்று மகிழ்ச்சியை வெளிப்படுத்தினார்.

“தமிழ்ப்பள்ளிகளின் வளர்ச்சிக்கு அனைத்து முயற்சிகளையும் வரும்காலங்களில் தொடர்ந்து எடுப்பதாகவும், மாணவர்கள் மற்றும் ஆசிரியர்களின் நல்வாழ்வுக்கு முக்கியத்துவம் அளிக்கப்படும்,” என பேராசிரியர் உறுதியளித்தார்.

“புறநகர் பகுதிகளில் மூடப்படும் தமிழ்ப்பள்ளிகளின் உரிமத்தைக் கொண்டு நகர்ப்புறங்களில் புதியத் தமிழ்ப்பள்ளி அமைக்கப்பட வேண்டும். இதன் மூலம் தமிழ்ப்பள்ளிகளின் எண்ணிக்கை குறையாமல் பாதுகாக்க முடியும்.

“அண்மையில் கெடாவில் பெட்ணோக் தமிழ்ப்பள்ளி மூடப்பட்டது. இப்பள்ளியின் உரிமத்தை கொண்டு பாகானில் புதியத் தமிழ்ப்பள்ளி அமைக்க மாநில அரசு ஏற்கனவே 4 ஹெக்டர் நிலத்தை ஒதுக்கியுள்ளது. இத்திட்டம் தொடர்பாக மலேசிய பிரதமர் டத்தோஶ்ரீ அன்வார் இம்ராஹிமிடம் நான் பரிந்துரைத்துள்ளேன். இக்கோரிக்கையை மத்திய அரசு பரிசீலனை செய்யும்,” என பேராசிரியர் நம்பிக்கை தெரிவித்தார்.

பினாங்கு மாநில அரசாங்கம் போலவே மற்ற மாநில அரசாங்கமும் தத்தம் மாநிலங்களில் தமிழ்ப்பள்ளியின் மாண்பினை நிலைநாட்ட முயற்சிகள் மேற்கொள்ள வேண்டும் என வலியுறுத்தினார்.

இந்நிகழ்ச்சியில் பாகான் டாலாம் சட்டமன்ற உறுப்பினர் சத்தீஸ் முனியாண்டி, எம்.பி.எஸ்.பி கவுன்சிலர் டேவிட் மார்ஷல், பினாங்கு மாநில தமிழ்ப்பள்ளிகளின் சிறப்புக்குழுத் தலைவர் டத்தோ அன்பழகன் மற்றும் இந்திய சங்கத்தின் பிரதிநிதிகளும் கலந்து கொண்டனர்.

மேஃபீல்டு தோட்டத் தமிழ்ப்பள்ளியின் நலனுக்காக பங்களித்த முன்னாள் வாரியக் குழுத் தலைவராக இருந்த மறைந்த டத்தோ செளவுந்தரராஜனை இராமசாமி நினைவுக்கூர்ந்தார்.

மேஃபீல்டு தோட்டத் தமிழ்ப்பள்ளியில் அறிவியல் அறை, பாலர்ப்பள்ளி வகுப்பு, மாணவர்களுக்கு மடிக்கணினி மற்றும் இதர வசதிகளையும் வளர்ச்சியையும் வழங்கிய பினாங்கு மாநில அரசிற்கு இப்பள்ளியின் தலைமையாசிரியர் திருமதி.கோமதி நன்றி நவிழ்ந்தார்.

மேஃபீல்ட் தோட்டத் தமிழ்ப்பள்ளியில் புதியக் கட்டிடம்

இந்த மேஃபீல்டு தோட்டத் தமிழ்ப்பள்ளியில் ஒன்றாம் ஆண்டு முதல் ஆறாம் ஆண்டு வரை 81 மாணவர்கள் பயில்கின்றனர். அதேவேளையில் , அப்பள்ளியில் பாலர்பள்ளியில் 30 மாணவர்கள் பயில்கின்றனர்.


மேக விதைப்பு நடவடிக்கையின் வெற்றி வானிலையைப் பொறுத்தது – முதல்வர்

ஜார்ச்டவுன் – பினாங்கில் மேக விதைப்பு செயல்பாடு பல்வேறு காரணிகள் குறிப்பாக தற்போதைய வானிலை மற்றும் மேகம் உருவாக்கம் ஆகியவற்றை பொறுத்து

வருகின்ற ஏப்ரல்,29 முதல் மே,7 வரை திட்டமிடப்பட்டுள்ளது.

பினாங்கில் உள்ள நீர் அணையின் நீர்ப்பிடிப்பு பகுதியில் மேக விதைப்பு பணிகளை இம்மாத இறுதியில் மேற்கொள்வதற்கான முன்மொழிவும் மழை உற்பத்தி செயல்முறையும் வெற்றிக்கரமாக இருப்பதை உறுதிசெய்வது ல் வானிலையை பொறுத்தது என மாநில முதல்வர் மேதகு சாவ் கொன் இயோவ் விளக்கமளித்தார்.

“முன்மொழியப்பட்ட மேக விதைப்பு நடவடிக்கைத் தொடர்பான தகவலை ஊடக அறிக்கையின் மூலம் பினாங்கு நீர் விநியோக வாரியத்தின் (பி.பி.ஏ.பி.பி) தலைமை நிர்வாக அதிகாரி கடந்த ஏப்ரல்,25 அன்று தெரிவித்தார்.

“இருப்பினும், இது சம்பந்தப்பட்ட அணையின் நீர்ப்பிடிப்புப் பகுதியில் உள்ள வானிலை நிலையைப் பொறுத்தது. அப்பகுதியில் மேகமூட்டம் இல்லை என்றால், இந்த நடவடிக்கையை மேற்கொள்ள முடியாது,” என்று மாநில முதல்வர் சாவ் கொம்தாரில் நடைபெற்ற செய்தியாளர் கூட்டத்தில் தெரிவித்தார்.

முன்னதாக, பி.பி.ஏ ஹோல்டிங்ஸ் பெர்ஹாட் மற்றும் பி.பி.ஏ.பி.பி இன் தலைமை நிர்வாக அதிகாரி, கே.பத்மநாதன் ஓர் ஊடக வெளியீட்டின் மூலம், மலேசிய வானிலை ஆய்வுத் துறை (METMalaysia) ஏப்ரல்,29 முதல் மே,7 வரை முதல் மேக விதைப்பு நடவடிக்கைகளை மேற்கொள்ளப் பரிந்துரைத்துள்ளது, என்றார்.

மலேசிய அரசு ஆகாயப்படை (TUDM) விமானத்தைப் பயன்படுத்தி மேற்கொள்ளப்படும் இந்த நடவடிக்கையானது ஆயர் ஈத்தாம் அணை மற்றும் தெலுக் பஹாங் அணையின் நீர்ப்பிடிப்பு பகுதிகளில் கனமழைப் பொழிந்து அதன் இரண்டு அணைகளையும் நிரப்புவதையே நோக்கமாகக் கொண்டுள்ளது.

இந்த மேக விதைப்பு நடவடிக்கைக்கு நிதியளிக்க மாநில அரசு ரிம400,000 பட்ஜெட்டுக்கு ஒப்புதல் அளித்துள்ளதாகவும் தெரிவிக்கப்பட்டது.

ஏப்ரல், 25 அன்று, ஜனவரி 1, 2023 முதல் ஆயிர் ஈத்தாம் அணை மற்றும் தெலுக் பஹாங் அணையின் கொள்ளளவு முறையே 37.7 சதவீதம் மற்றும் 15.4 சதவீதம் குறைந்துள்ளது.

இது நீர்ப்பிடிப்பு பகுதிகளில் குறைந்த மழைப்பொழிவு (காலநிலை மாற்றத்துடன் தொடர்புடையது) மற்றும் 2023 இல் பினாங்கு மாநிலத்தில் அதிக நீர் தேவையும் இதற்கு முதன்மை காரணமாகும். அதே நேரத்தில், இரண்டு அணைகளும் பாதுகாப்பான அளவுக்கு நீர் நிரப்பப்படும் வரை, பினாங்கு நீர் பயனீட்டாளர்கள் சிக்கனமாகப் பயன்படுத்தி தனது பங்கை ஆற்ற வேண்டும் என்று (பி.பி.ஏ.பி.பி) நம்பிக்கை தெரிவித்தது.

இன்று (ஏப்ரல் 27) மதியம் 2.00 மணி நிலவரப்படி ஆயிர் ஈத்தாம் அணையின் கொள்ளளவு 44.4 சதவீதமாகவும், தெலுக் பஹாங் அணையின் கொள்ளளவு 48.7 சதவீதமாகவும் பதிவாகியுள்ளது.


மேம்பாட்டாளர்கள் வாங்கும் சக்திக்கு உட்பட்ட வீடுகள் கட்டுவதில் இணக்கம் கொள்ள வேண்டும் – ஜெக்டிப்

மாக் மண்டின் – பினாங்கு மாநில அரசு வாங்கும் சக்திக்கு உட்பட்ட வீடமைப்புத் திட்டங்கள் செயல்படுத்த அனைத்து வீடமைப்பு மேம்பாட்டளர்களுக்கு அழைப்பு விடுத்துள்ளது.

மாநில அரசு வாங்கும் சக்திக்கு உட்பட்ட வீடமைப்புத் திட்டங்கள் கட்டுவதற்கு  ஆர்வமுள்ள மேம்பாட்டாளர்களுக்கு  தொடர்ந்து ஆதரவும் ஒத்துழைப்பும் நல்கும் என உள்ளூராட்சி, வீடமைப்பு மற்றும் நகர்புற & கிராமப்புற மேம்பாடு திட்டமிடல் ஆட்சிக்குழு உறுப்பினர் ஜெக்டிப் சிங் டியோ தெரிவித்தார்.

“பினாங்கு வாழ் மக்களுக்கு வாங்கும் சக்திக்கு உட்பட்ட வீடுகள் நிர்மாணிப்புதே பிரதான நோக்கமாகக் கொண்டுள்ளோம். இந்த திட்டம் அதற்கு சான்றாகத் திகழ்கிறது,” என ஜெக்டிப் தி பார்க் @ மேக் மாண்டின் வீடமைப்பின் நிறைவு மற்றும் இணக்க சான்றிதழ் (சி.சி.சி) ஒப்படைப்பு விழாவில் தனது உரையில் இவ்வாறு கூறினார்.

இத்திட்டத்தை சில்வர் சேனல் சென்.பெர்ஹாட் மேம்பாட்டு நிறுவனம் ஏற்று நடத்தியது. பினாங்கு அரசு வாங்கும் சக்திக்கு உட்பட்ட வீடுகள் கட்டுவது மட்டுமின்றி அவ்வீட்டின் நிலைப்பாடு  வாழ்வாதாரத்திற்கு ஏற்றதாக அமைவதற்கு முன்னுரிமை அளிக்கிறது என்று ஜெக்டிப் கூறினார்.

தற்போது பினாங்கில் மொத்தமாக  103,721 வீடுகள் கட்டப்பட்டுள்ளன, கட்டப்பட்டு வருகின்றன, இன்றுவரை பினாங்கில் கட்ட ஒப்புதல் அளிக்கப்பட்டுள்ளன என்றார்.

“நாட்டின் பொருளாதார நெருக்கடியில் தனியார் வீடமைப்பு மேம்பாட்டு நிறுவனங்கள் வீடுகள் விற்பனை செய்வதில் சிரமத்தை எதிர்நோக்குவதாக புகார்கள் கிடைக்கப்பெற்றுள்ளன. எனவே, வீடமைப்பு நிறுவனங்கள் மாநில அரசாங்கத்துடன் கைக்கோர்த்து அதிகமான வாங்கும் சக்திக்கு உட்பட்ட வீடுகள் நிர்மாணிப்பதன் மூலம் வருத்தமளிக்கும் அவல நிலை ஏற்படாது. இதற்குச் சான்றாக தி பார்க்@ மாக் மண்டின் வீடமைப்புத் திட்டத்தில் 100 விழுக்காடு வீடுகள் விற்கப்பட்டுள்ளன,”என்றார்.

ஜெக்டிப் கூறுகையில், வீடமைப்பு மேம்பாட்டாளர்கள் ரிம1 மில்லியன் அல்லது ரிம1.5 மில்லியன் வரையிலான விலையில் வீடுகள் நிர்மாணிப்பது அவர்களின் சொந்த விருப்பத்தின் பேரில் எடுக்கப்படும் முடிவாகும் என்றார்.

அதேவேளையில், மேம்பாட்டாளர்கள் வாங்கும் சக்திக்கு உட்பட்ட வீடுகளை கட்டி விற்க முடியாத நிலை ஏற்படும் போது, இது மக்களுக்கான வீடமைப்புத் திட்டம் என்பதால் மாநில அரசு இத்திட்டத்தில் பங்கெடுத்து விற்க அழுத்தம் கொடுக்கும் என விளக்கமளித்தார்.

இத்திட்டம் செயல்படுத்துவதன் மூலம் மாநில அரசு அப்பகுதியில் புறம்போக்கு நில வீட்டு உரிமையாளர்களுக்கு முறையான மற்றும் பாதுகாப்பான வீடுகள் வழங்குவதோடு, அடுத்த தலைமுறையினருக்கு சொந்த வீடுகள் பெற்றிருப்பதை சாத்தியமாகிறது.

“10 ஏக்கர் நிலத்தில் கட்டப்பட்ட தி பார்க் @ மாக் மண்டின் வாங்கும் சக்திக்கு உட்பட்ட வீடமைப்பில் ஒவ்வொரு வீடும் ரிம247,000 மட்டுமே விற்கப்பட்டது, அதேவேளையில் இக்குடியிருப்பில் ஒலிம்பிக் அளவிலான நீச்சல் குளம், இணைய இணைப்பு வசதி, பாதுகாப்பு வசதி என பல பொது வசதிகளுடன் நிறுவப்பட்டுள்ளன.


மேம்பாட்டுத் திட்டம் சந்து பாதையை  உருமாற்றம் காண வித்திடும்

மாநில அரசு ஜோர்ச்டவுன் பகுதியில் காணப்படும் சந்து பாதையை மேம்படுத்த திட்டமிட்டுள்ளதை வியாபாரிகள் மற்றும் உரிமையாளர்கள் வரவேற்றனர்
.
இத்திட்டம் நடைமுறை படுத்துவதற்கு முன்பு பல ஆய்வுகள் மேற்கொள்ளப்படும்
.

பினாங்கு மாநகர் கழகம் ஏற்பாட்டில் நடைபெற்ற கருத்துக்களத்தில் அப்பகுதியை சேர்ந்த
40
வியாபாரிள் மற்றும் உரிமையாளர்கள் கலந்து கொண்டனர்
.
மாநகர் கழகத் தலைவர் டத்தோ பத்தாயா இஸ்மாயில் உரையாற்றுகையில் இந்த உருமாற்றுத் திட்டம் மேற்கொள்வதன் மூலம் சந்து பாதைகளின் சுற்றுச்சூழல் மாற்றியமைக்கப்படும் என்றார்
. “
இத்திட்டம் வாயிலாக சந்து பாதை என்றாலே இருண்டு
,
ஆபத்து
,
புறக்கணிப்பு
,
அசுத்தம் என்ற எண்ணத்திலிருந்து பாதுகாப்பு
,
பசுமை மற்றும் தூய்மை என்ற கண்ணோட்டத்திற்கு மாற்றி அமைக்கப்படும்
“.

இத்திட்டத்தில் சாலைகள் மறுசீரமைப்பு
,
மரங்கள் நடுதல்
,
விளக்குகள் பொருத்துதல்
,
பயண வழிகாட்டி பதாகைகள் பொருத்துதல் ஆகிய பணிகள் இடம்பெறும்
.

“
உருமாற்றம் காணப்படும் இந்தச் சந்து பாதை மிதிவண்டி பாதையாகவும்
,
நடைப்பயிற்சி மேற்கொள்ளவும்
,
மேலும் எதிர்காலத்தில் வியாபாரம் செய்யவும் சாத்தியம் உள்ளது
”
என கூறினார் பத்தாயா
.

இந்த மேம்பாட்டுத் திட்டம் மூன்று பிரிவாக இடம்பெறுகிறது
.
முதல் பிரிவில் ஜாலான் மகசின் இருந்து ஜாலான் குட்வாரா வரை
,
இரண்டாவது பிரிவில் ஜாலான் சோங் பாட் தீ இருந்து ஜாலான் டாக்டர் லிம் சுயூ லியோங் வரை
,
மூன்றாவது பிரிவில் லெபோ தமிழ் இருந்து ஜாலான் டாக்டர் லிம் சுயூ லியோங் வரை மேற்கொள்ளப்படும் என மாநகர் கழக செயலாளர் துங் செங் தெரிவித்தார்
.

ஜோர்ச்டவுன் பகுதியில் இருக்கும் சந்து பாதையை மேம்படுத்த பொது மக்களின் கருத்து மற்றும் கணக்கெடுப்பு வரவேற்கப்படுகிறது
.
இந்த கணக்கெடுப்பில் கலந்து கொள்ள விரும்பும் பொது மக்கள்
http://www.mbpp.gov.my/
எனும் அகப்பக்கத்தை வலம் வரலாம்
.
பிப்ரவரி
20-
ஆம் திகதி முதல்
1
மாதத்திற்கு இந்தக் கணக்கெடுப்பு இடம்பெறும்
.


மைக்ரான் நிறுவனத்தின் இரண்டாவது ஸ்மார்ட் உற்பத்தி ஆலையை திறப்பு விழாக் கண்டது.

பத்து காவான் – மைக்ரான் மலேசியா இன்று தனது இரண்டாவது அதிநவீன ஸ்மார்ட் உற்பத்தி ஆலையை பத்து காவான் தொழில் பூங்காவில் (பி.கே.ஐ.பி) அதிகாரப்பூர்வமாகத் திறப்பு விழாக் கண்டது. இது பி.கே.ஐ.பி இல் அதன் முதல் ஆலை இருக்கும் அதே தலத்தில் அமைந்துள்ளது.

மைக்ரான் மலேசியாவின் துணைத் தலைவரும், மேலாளருமான அமர்ஜித் சிங் சந்து கூறுகையில், இந்த விரிவாக்கம் மைக்ரான் மலேசியாவிற்கு உற்பத்தியை அதிகரிக்கவும் அதன் சோதனை திறன்களை மேலும் வலுப்படுத்தவும் உதவுகிறது.

“இந்த விரிவாக்கம் குறைக்கடத்தி மேம்பாடு மற்றும் உற்பத்தியின் சிறப்பை முன்னேற்றுவதற்கான எங்கள் அசைக்க முடியாத அர்ப்பணிப்பைப் பிரதிபலிக்கிறது.

“இதன் மூலம், செயற்கை நுண்ணறிவு, மின்சார வாகனங்கள் போன்ற வளர்ந்து வரும் தொழில்நுட்பங்களுக்கான தேவையைப் பூர்த்தி செய்ய NAND (flash memory), PCDRAM (phase-change random access memory) மற்றும் solid-state drive (SSD) தயாரிக்கிறது.

“பத்து காவானில் எங்களின் புதிய உற்பத்தி ஆலையை அதிகாரப்பூர்வமாகத் திறப்பது, மைக்ரானின் உலகளாவிய உற்பத்தித் தடத்தை மேலும் வலுப்படுத்துகிறது. மேலும், எங்கள் வாடிக்கையாளர்களுக்குத் தரமான தயாரிப்புகளைச் சரியான நேரத்தில், குறைந்த சுழற்சி நேரம் மற்றும் அதிகமான எண்ணிக்கையில் வழங்க உதவுகிறது” என்று அமர்ஜித் தனது உரையில் கூறினார்.

இந்தப் புதிய ஆலை திறப்பு விழா இந்த ஆண்டு மைக்ரானின் 45வது ஆண்டு நிறைவைக் குறிக்கிறது.

மேலும், இன்வெஸ்ட்பினாங்கின் தலைமை செயல் அதிகாரி டத்தோ லூ லீ லியான், மலேசிய முதலீட்டு மேம்பாட்டு ஆணையம் (Mida) (முதலீட்டு மேம்பாடு) துணை தலைமை செயல் அதிகாரி லிம் பீ வியான் மற்றும் மைக்ரான் மெமரி மலேசியா இயக்குனர் இராமமூர்த்தி கணபதி ஐயர் ஆகியோர் கலந்து கொண்டனர்.

முன்னதாக மைக்ரான் நிறுவனம் பினாங்கில் உள்ள தனது நிறுவனத்தின் மேம்பாட்டுக்காக 1 பில்லியன் அமெரிக்கா டாலர் முதலீடுச் செய்துள்ளதாகவும், அடுத்த சில ஆண்டுகளில் பினாங்கில் இந்தப் புதிய மேம்பாட்டின் கட்டுமானம் மற்றும் முழு உபகரணங்களைச் சேர்த்து மொத்தமாக 1.5 மில்லியன் சதுர அடி தொழிற்சாலையாக அதன் இடத்தை விரிவாக்கம் செய்ய கூடுதலான 1 பில்லியன் முதலீடுச் செய்யப்படும் என்றும் அமர்ஜித் கூறினார்.

இந்தப் புதிய மேம்பாட்டின் செயல்பாடுகள், 2050-க்குள் பூஜ்ஜிய உமிழ்வை அடைவதற்கும், 2030-க்குள் நிலப்பரப்புகளில் அபாயகரமான கழிவுகளைப் பூஜ்ஜியமாக்குவதற்கும் மைக்ரான் நிறுவனம் ஆதரிக்கும் என்றும் அவர் கூறினார்.

இதற்கிடையில், இந்தப் புதிய ஸ்மார்ட் உற்பத்தி மேம்பாடு, பத்து காவானில் உள்ள மைக்ரானின் தளத்தின் விரிவாக்கம் ஆகும். இது முன்னணி தொழில்நுட்பங்களின் வளர்ச்சியை மேம்படுத்துவதற்கான மாநில சுற்றுச்சூழல் அமைப்பின் மீது மைக்ரான் நிறுவனம் கொண்ட நம்பிக்கையைப் பிரதிபலிக்கிறது.

“எனவே, இது பினாங்கின் குறைக்கடத்தி துறையின் தலைமைத்துவத்தை மேலும் பாதுகாக்கவும் வலுப்படுத்தவும் ஊக்குவிக்கிறது.

“மைக்ரான் இந்த ஆண்டு 45வது ஆண்டு விழாவைக் குறிக்கும் நிலையில், பினாங்கில் மைக்ரான் நிறுவனத்தின் ஐந்தாண்டு சாதனையையும் நாங்கள் கொண்டாடுகிறோம் என்பதைக் குறிப்பிடுவதில் மகிழ்ச்சி அடைகிறேன்.

“இந்த விரிவாக்கம், அதிநவீன குறைக்கடத்தி உற்பத்திக்கான மையமாக பினாங்கு திகழ்கிறது.

“பொருளாதார வளர்ச்சியில் தொழில்நுட்பம் முக்கியப் பங்கு வகிக்கிறது. இந்த டிஜிட்டல் சகாப்தத்தில் நாம் முன்னேறும்போது, கண்டுபிடிப்பு, நிலைத்தன்மை மற்றும் கூட்டு செழிப்பை மேம்படுத்த மைக்ரான் போன்ற தொழில்துறை தலைவர்களுடன் தொடர்ந்து ஒத்துழைப்பை எதிர்பார்க்கிறோம்,” என்று அவர் கூறினார்.

தேசிய அளவிலான போட்டித்தன்மையை மேம்படுத்தவும், முதலீடுகளை ஈர்க்கவும் அதேவேளையில், எதிர்கால வேலைகளை உருவாக்கும் பிரதான முதலீடுகளைச் செயல்படுத்துவதில் Mida மற்றும் இன்வெஸ்ட்பினாங்கின் ஒருங்கிணைந்த முயற்சிகளுக்கு சாவ் நன்றித் தெரிவித்தார்.

“பினாங்கு மாநிலத்தின் சமூகம் மற்றும் முதலீட்டாளர்களுக்கு தொடர்ச்சியான வணிக வாய்ப்பு மற்றும் தடையற்ற செயல்பாடுகளை உறுதி செய்ய அயராது உழைக்கும் பிற தொடர்புடைய மாநில அரசு நிறுவனங்களுக்கும் எனது நன்றியைத் தெரிவித்துக் கொள்கிறேன்.

“மீண்டும் ஒருமுறை, பாராட்டத்தக்க சாதனைக்காக மைக்ரான் நிறுவனத்துக்கு எனது மனமார்ந்த வாழ்த்துக்கள். மைக்ரான் நிறுவனத்துடனான தொடர் கூட்டாண்மையை தொடர்ந்து எதிர்பார்க்கிறேன். அதே வேளையில், பொருளாதார வளர்ச்சி மற்றும் மக்களின் நல்வாழ்வைப் பாதுகாப்பதற்கான முன்முயற்சிகளுடன் பினாங்கு மாநிலம் முன்னெடுத்துச் செல்லும்,” என சாவ் கூறினார்.


யூ.பி.எஸ்.ஆர் தேர்வில் சிறப்பு தேர்ச்சிப் பெற்ற 30 மாணவர்களுக்குச் சன்மானம்

யூ.பி.எஸ்.ஆர் தேர்வில் தேர்ச்சிப் பெற்ற மாணவர்களுடன் மாநில முதல்வர் மேதகு லிம் குவான் எங் மற்றும் ஏற்பாட்டுக்குழுவினர்.

இந்திய மாணவர்கள் கல்விகேள்விகளில் சிறந்து விளங்குவதற்கு அடித்தலமாக யூ.பி.எஸ்.ஆர் தேர்வு அமைகிறது என்றால் மிகையாகாது. இந்நிகழ்வு தாமான் செம்பாடான் சமூக பாதுகாப்பு மற்றும் முன்னேற்றச் கழகத் தலைவர் பி.ஆர் காளியப்பன் ஏற்பாட்டில் சிறப்பாக நடைபெற்றது.

யூ.பி.எஸ்.ஆர் தேர்வில் அனைத்து பாடங்களிலும் ‘ஏ’ பெற்ற 30 மாணவர்களுக்கும் சன்மானம் வழங்கப்பட்டன. மூன்றாவது முறையாக நடத்தப்படும் இந்நிகழ்விற்கு மாநில முதல்வர் மேதகு லிம் குவான் எங் கலந்து கொண்டு சிறப்பித்தார். ஆயர் ஈத்தாம் மற்றும் ஆயர் பூத்தே சட்டமன்ற தொகுதி ஆரம்பப்பள்ளியைச் சார்ந்த 30 மாணவர்களுக்கும் மாநில முதல்வர் ரிம100 ரொக்கப்பணமும், நற்சான்றிதழும் வழங்கி சிறப்பித்தார். சிறப்பு வருகையளித்த மாநில முதல்வர் மேதகு லிம் குவான் எங் பொன்னாடை போற்றி மாலை அணிவித்து கெளரவிக்கப்பட்டார்.

மேலும், அந்நாளில் ஐயப்பப் பூஜை நடைபெற்றதால் குருசாமி திரு சுப்பிரமணியம் குருநாதார் ஆசி வழங்கினார். இந்நிகழ்வில் ஏறக்குறைய 1000 பக்தர்கள் அலைகடல் போல் திரண்டனர். இந்த மாதிரியான சமூகநலம் சார்ந்த நிகழ்வுகள் தொடர்ந்து நடைபெற வேண்டும் என முதல்வர் கேட்டுக்கொண்டார். மேலும் இந்நிகழ்ச்சியின் ஏற்பாட்டுக் குழுவினருக்கும் கம்போங் பாருவில் அமைந்திருக்கும் காளியம்மன் ஆலய நிர்வாகக் குழுவினருக்கும் தமது மனமார்ந்த பாராட்டுகளைத் தெரிவித்துக் கொண்டார். திரு.விஸ்வநாதன் தலைமையில் நடைபெற்ற ஐயப்பப் பூசையில் பக்தர்கள் அனைவருக்கும் அன்னதானம் வழங்கப்பட்டது.

இந்நிகழ்வு யூ.பி.எஸ்.ஆர் தேர்வில் தேர்ச்சிப் பெற்ற மாணவர்களுக்கு ஊக்குவிப்பு வழங்குவதோடு எதிர்காலத்தில் கூடுதல் தேர்ச்சி பெற ஊந்துகோளாக அமையும் என்றார் முதல்வர் லிம் குவான் எங். கல்வியில் சிறந்து விளங்குவதால் பெற்றோர்களுக்கும் பெருமைக் கொள்வர் என்றார். அதுமட்டுமின்றி, சிறந்த பினாங்கு மாநிலத்தை உருவாக்க மாணவர்களின் பங்கு அளப்பரியது. எனவே, சிறப்பு தேர்ச்சி பெற்ற மாணவர்களை கெளரவிப்பது சாலச்சிறந்ததாகும்.


யூ.பி.எஸ்.ஆர் தேர்வில் சிறப்பு தேர்ச்சிப் பெற்ற 54 மாணவர்களுக்குச் சன்மானம்

மாநில முதல்வர் மேதகு லிம் குவான் எங் யூ.பி.எஸ்.ஆர் தேர்வில் தேர்ச்சிப் பெற்ற மாணவிக்குச் சன்மானம் மற்றும் நற்சான்றிதழ் வழங்கினார்.

இந்திய மாணவர்கள் கல்விகேள்விகளில் சிறந்து விளங்குவதற்கு அடித்தலமாக யூ.பி.எஸ்.ஆர் தேர்வு அமைகிறது என்றால் மிகையாகாது. இந்நிகழ்வு தாமான் செம்பாடான் ஐக்கிய ஜனநாயக செயற்கட்சி(ஐசெக) கிளைத் தலைவர் பி.ஆர் காளியப்பன் ஏற்பாட்டில் சிறப்பாக நடைபெற்றது.

யூ.பி.எஸ்.ஆர் தேர்வில் அனைத்து பாடங்களிலும் ‘ஏ’ பெற்ற 54 மாணவர்களுக்கும் சன்மானம் வழங்கப்பட்டது. இரண்டாவது முறையாக நடத்தப்படும் இந்நிகழ்விற்கு மாநில முதல்வர் மேதகு லிம் குவான் எங் கலந்து கொண்டு சிறப்பித்தார். தமிழ், மலாய் மற்றும் சீன ஆரம்பப்பள்ளியைச் சார்ந்த 54 மாணவர்களுக்கும் மாநில முதல்வர் ரிம100 ரொக்கப்பணமும், நற்சான்றிதழும் வழங்கி சிறப்பித்தார். சிறப்பு வருகையளித்த மாநில முதல்வர் மேதகு லிம் குவான் எங் அவர்கள் பொன்னாடை போற்றி மாலை அணிவித்து கெளரவிக்கப்பட்டார்.

மேலும், அந்நாளில் ஐயப்பப் பூஜை நடைபெற்றதால் குருசாமி திரு சுப்பிரமணியம் குருநாதார் ஆசி வழங்கினார். இந்நிகழ்வில் ஏறக்குறைய 1000 பக்தர்கள் அலைகடல் போல் திரண்டனர். இந்த மாதிரியான சமூகநலம் சார்ந்த நிகழ்வுகள் தொடர்ந்து நடைபெற வேண்டும் என முதல்வர் கேட்டுக்கொண்டார். மேலும் இந்நிகழ்ச்சியின் ஏற்பாட்டுக் குழுவினருக்கும் கம்போங் பாருவில் அமைந்திருக்கும் காளியம்மன் ஆலய நிர்வாகக் குழுவினருக்கும் தமது மனமார்ந்த பாராட்டுகளைத் தெரிவித்துக் கொண்டார். திரு விஸ்வநாதன் தலைமையில் நடைபெற்ற ஐயப்பப் பூசையில் பக்தர்கள் அனைவருக்கும் அன்னதானம் வழங்கப்பட்டது.

யூ.பி.எஸ்.ஆர் தேர்வில் தேர்ச்சிப் பெற்ற மாணவர்களுடன் மாநில முதல்வர் மேதகு லிம் குவான் எங் மற்றும் ஏற்பாட்டுக்குழுவினர்.

மேலும், இந்நிகழ்வு யூ.பி.எஸ்.ஆர் தேர்வில் தேர்ச்சிப் பெற்ற மாணவர்களுக்கு ஊக்குவிப்பு வழங்குவதோடு எதிர்காலத்தில் கூடுதல் தேர்ச்சி பெற ஊந்துகோளாக அமையும் என்றார் ஏற்பாட்டுக் குழுத் தலைவர் திரு காளியப்பன். இன்றைய காலக்கட்டத்தில் யூ.பி.எஸ்.ஆர் தேர்வில் சிறப்பு தேர்ச்சி பெறுவது எளிதான காரியமல்ல என்றார். எனவே, சிறப்பு தேர்ச்சி பெற்ற மாணவர்களை கெளரவிப்பது சாலச்சிறந்ததாகும்.


யோகா ஆரோக்கியமான வாழ்க்கைக்கு வித்திடும்.

பகுதி நேர யோகா பயிற்றுவிப்பாளரான ஆர். லலிதா கோவிட் -19 தொற்றுநோய் காரணமாக அவரது யோகா வகுப்புகள் நடத்த கட்டுப்படுத்தப்பட்டபோது, ஆரோக்கியமான உணவு உண்ணும் வாழ்க்கை முறையை வலியுறுத்தும் வகையில் சமையல் கலையில் களம் இறங்கியுள்ளார்.

யோகா பயிற்சி செய்யும் ஆறு வயது சிறுமி

2015-ஆம் ஆண்டு அமைக்கப்பட்ட யாத்ரா யோகா ஸ்டுடியோவில் சுமார் 50 பங்கேற்பாளர்கள் பதிவு செய்யப்பட்டுள்ளனர். அதன் உறுப்பினர்கள் ஆறு வயது சிறுவர் முதல் 80 வயது முதியோர் வரை பங்கேற்கின்றனர்.

இந்த யோகா மையம் சுங்கை நிபோங்கில் உள்ள ஜாலான் சுல்தான் அஸ்லான் ஷா, ஸ்ரீ நிபோங் வளாகத்தில் அமைந்துள்ளது.

சகலகலா வல்லவர் என்ற சொற்றொடருக்கு லலிதா மிகவும் பொருத்தமானவர். ஏனெனில், அவர் ஒரு யோகா பயிற்றுவிப்பாளர் மற்றும் சமையல்காரராக மட்டும் வலம் வராமல் 12 ஆண்டுகளுக்கும் மேலாக பினாங்கில் பன்னாட்டு நிறுவனத்தில் முழுநேர திட்ட மேலாளராக பணியாற்றுகிறார்.

பகுதி நேரமாக ஏன் யோகாவில் இறங்கினீர்கள் என்று கேட்டதற்கு, ஜார்ச்டவுனில் அமைந்துள்ள தி டெம்பிள் ஒப் ஃபைன் ஆர்ட்ஸ் (டி.எஃப்.ஏ) மாணவராக பரதநாட்டியம் பயின்று வந்த காலத்தில்தான் யோகாவின் மீது நாட்டம் ஏற்பட்டதாக லலிதா கூறினார்.

டி.எஃப்.ஏ என்பது இந்திய சமூகத்தின் இந்திய கலைகளின் செழுமையை சமூகத்திற்கு வழங்குவதற்கான ஒரு தளமாகும். இங்கு இசை, நடனம் மற்றும் சமையல் கலைகள் போன்ற இந்திய நுண்கலைகளை மேம்படுத்துவதற்காக இம்மையம் பினாங்கில் செயல்படுகின்றது.

“ஐந்து ஆண்டுகளுக்கு முன்பு எனது சொந்த மையத்தைத் தொடங்குவதற்கும், அம்மையம் பலருக்கு பலனளிக்கும் வகையில் திகழ்வதற்கு டி.எஃப்.ஏ-க்கு நன்றி சொல்ல கடமைப்பட்டுள்ளேன், என்றார்.

“ஆனால் இந்த ஆண்டு மார்ச் மாதம் விதிக்கப்பட்ட நடமாட்டக் கட்டுப்பாட்டு ஆணை (எம்.சி.ஓ) அமலாக்கத்தைத் தொடர்ந்து, எனக்கு மிகவும் பரிச்சயமான இந்த சமையல் கலையில் களம் இறங்கினேன்.

“நான் ஒரு முழுநேர சைவ உணவு உண்பவர் என்பதால் சைவ அடிப்படையிலான உணவுகளை மட்டுமே சமைத்து விற்பனை செய்கிறேன்.

எனது ஆர்வத்தை அடிப்படையாகக் கொண்டே, இந்த யோகா வகுப்புகள் வழிநடத்துதல் மற்றும் சமையல் கலை ஈடுபாடு இடம்பெறுகிறது. இது ஆரோக்கியமான வாழ்க்கை முறையை ஊக்குவிக்கிறது,” என முத்துச் செய்திகள் நாளிதழ் மேற்கொண்ட நேர்க்காணலில் இவ்வாறு குறிப்பிட்டார்.

தனித்துவமான பாரம்பரிய இந்திய சைவ உணவு வகைகளான கருவேப்பிலை குழம்பு, உருளைக்கிழங்கு மசாலா, கோங்குரா வித் பூசணி மசாலா, வாழைப்பூ போரியல் மற்றும் பலவற்றை சமைப்பதில் நிபுணத்துவம் பெற்றவர்.

தற்போது வேலை பழு மற்றும் யோகா வகுப்புகள் வழிநடத்துவதால் ஒரு நாளைக்கு அவர் 10 பேருக்கு மட்டுமே உணவுகளை சமைத்து விநியோகம் செய்கிறார்.

லலிதா தனது மாணவர்களுக்கு நேருக்கு நேர் வகுப்புகளை நிர்ணயிக்கப்பட்டுள்ள நிர்வாக நடைமுறை (எஸ்.ஓ.பி) பின்பற்றி யோகா வகுப்புகளை நடத்துகிறார்.

“இப்போது நிபந்தனைக்கு உட்பட்ட நடமாட்டக் கட்டுப்பாட்டு ஆணையின்போது (சி.எம்.சி.ஓ), ஸ்டுடியோவில் நேருக்கு நேர் வகுப்புகளில் ஒரே நேரத்தில் 10 பங்கேற்பாளர்கள் மட்டுமே அனுமதிக்கப்படுகிறார்கள்.

” தற்போது எதிர்கொள்ளும் சூழ்நிலை காரணமாக பங்கேற்பாளர்களின் எண்ணிக்கையை நான் குறைக்க வேண்டியுள்ளது. எனது மாணவர்களின் பாதுகாப்பை உறுதி செய்வது எனது கடமையாகும்,” என்று லலிதா மேலும் கூறினார்.

ஒரே நேரத்தில் 10 பங்கேற்பாளர்கள் மட்டுமே ஸ்டுடியோவில் அனுமதிக்கப்படும் வேளையில், வெப்பநிலை பரிசோதனை, கை சுத்திகரிப்பு பயன்பாடு, பொதுவாக பயன்படுத்தப்படும் இடங்களை கிருமிநாசனி தெளித்தல் போன்ற நடவடிக்கைகள் தொடர்ந்து மேற்கொள்ளப்படுகிறது.

தனது எதிர்காலத் திட்டங்களைப் பற்றி கேட்டபோது, லலிதா தனது சமையல் திறனை மேலும் மேம்படுத்துவதற்காக ஆரோக்கியமான உணவுகளைத் தயாரிக்கும்

ஓர் இலக்கை கொண்டுள்ளார்.

” எனவே, யோகாப் பயிற்சி மேற்கொண்டு ஆரோக்கியமான உணவை சாப்பிட வேண்டும், என அனைவரையும் வலியுறுத்தினார். இது நீண்ட காலம் மட்டுமல்லாமல் ஆரோக்கியமாகவும் வாழ வழிவகுக்கும்,” என்று அவர் மேலும் கூறினார்.

யோகா வகுப்புகள் மற்றும் பிற தொடர்புடைய கூடுதல் தகவல்களுக்கு, 016-4112378 என்ற எண்ணில் லலிதாவை அழைக்கவும்.


யோகா உடல், மனம், உணர்ச்சியை  ஒருமுகப்படுத்தும் சிறந்த கலை

யோகா என்பது உடல், மனம், உணர்ச்சிகள், ஆன்மா ஆகியவற்றை ஒன்றிணைப்பது மட்டுமின்றி ஒருமுகப்படுத்தும் சிறந்த கலையாகும். இது உணர்வுகளைக் கட்டுப்படுத்தி, மன அழுத்தத்தைக் குறைத்து இலக்கின்றி அலையும் மானுட வாழ்வில் இலக்கை நோக்கி பயணிக்க

உதவும் சிறந்த ஆன்மீக மார்க்கமாகும்.

மெஸ்பன் ‘கலைமாமணி’ விருதினை  மாஸ்டர் இராஜலட்சுமி பெற்றார்.

“பொதுவாகவே, யோகா ஒரு உடற்பயிற்சியாகக் கருதப்படுகிறது. மாறாக யோகாசனப் பயிற்சியை முறையாக செய்யும் போது உடலையும் அதனுடன் மனத்தையும் ஒருநிலைப்படுத்தி ஆரோக்கியமான வாழ்க்கை வாழ வித்திடும்,” என யோகா மைண்ட் மையத்தின் தொற்றுநரும் இயக்குநருமான இராஜலட்சுமி கூறினார்.

யோகா மைண்ட் மையத்தின் மாணவர்கள் குழு முறையில் யோகா பயிற்சி மேற்கொள்கின்றனர்.

யோகா பயிற்றுனரான இராஜலட்சுமி கடந்த 10 ஆண்டுகளாக யோகா பயிற்சி மட்டுமின்றி யோகா தெரப்பியும் கற்றுக் கொடுக்கிறார். தொடக்கத்தில், 1-1 வகுப்புகள், பொது மையங்களில் யோகா பயிற்சிகள் நடத்தி வந்த வேளையில்  கடந்த இரண்டு ஆண்டுகளாக யோகா மைண்ட் மையம் அதிகாரப்பூர்வ தொடக்க விழாக் கண்டு இன்று புக்கிட் ஜம்புல், கிரிஸ்டல் ஸ்குவர் எனும் இடத்தில் நேரடி வகுப்புகள் நடத்தப்பட்டு வருகிறது. தற்போது, இந்த மையத்தில் 4 முதல் 68 வயதுடைய  சிறு பிள்ளைகள் முதல் பெரியோர் வரை யோகாசனம் கற்றுக் கொள்கிறார்கள், என முத்துச் செய்திகள் நாளிதழுக்கு அளித்தப் பேட்டியில் இராஜலட்சுமி இவ்வாறு கூறினார்.

இராஜலட்சுமி வழிகாட்டலில் மூன்று அல்லது ஆறு மாதத்திற்கு ஒரு முறை கல்வி மற்றும் சுகாதார பட்டறைகளும் ஏற்று நடத்தப்படுகிறது.

“யோகாசனம் வயது வரப்பின்றி குடும்பத்தாருடன் கற்றுக் கொள்ளும் சிறந்த பயிற்சியாகும்.

“ஒருவர் யோகாசனம் கற்றுக் கொள்ளும் போது உள்நாட்டில் மட்டுமின்றி அனைத்துலக ரீதியில் நடத்தப்படும் போட்டிகளிலும் கலந்து கொண்டு அங்கீகரிக்கப்படுவார்கள்,” என்றார்.

அவ்வகையில் இராஜலட்சுமி மற்றும் அவர்தம் குழுவினர் இதுவரை பல விருதுகள், சாதனைகள் படைத்துள்ளார் என்பது சாலச் சிறந்தது.

யோகா பாரதி விருது; யோகா ஜோதி விருது(2022); திரக்ஸ் அனைத்துலக கார்னிவல் யோகா போட்டியில் (35-46 வயது) பிரிவில் முதல் நிலை வெற்றியாளர்(2021); பச்சிமோத்தானாசனம்’

எனும் யோகாசனத்தை

26 நிமிடங்கள் 3 வினாடிகள் செய்து மலேசிய சாதனை புத்தகத்தில் பதிவு; அனைத்துலக கனடா விருது;

Amazing Olympia World Record (AOW) சாதனை;  மெஸ்பன் கலைமாமணி  விருது(2022) மற்றும் பல விருதுகள் பெற்று மாநிலத்திற்கும் நாட்டிற்கும் பெருமை சேர்த்தார்.

அண்மையில், இந்தியா, புது டெல்லியில் அனைத்துலக யோகா தினத்தை முன்னிட்டு  நடைபெற்ற அகில உலக யோகா போட்டியில் மலேசிய பங்கேற்பாளர்கள் சாதனைப் படைத்தனர்.

மேலும், யோகா மைண்ட் மையத்தை பிரதிநிதித்து சென்ற மாஸ்டர் இராஜலட்சுமியுடன் அவரது நான்கு மாணவர்களும் கலந்து கொண்டனர்.

மேலும், இந்த அகில உலக யோகா போட்டியில் அஸ்தாங்கா யோகா மையத்தைச் சேர்ந்த 7 மாணவர்களும்

யோகா மைண்ட் மையத்தைச் சேர்ந்த 4 மாணவர்கள் என மலேசியாவைப் பிரதிநிதித்து 11 மாணவர்கள் பங்கேற்றனர். அஸ்தாங்க யோகாவை சேர்ந்த பயிற்றுனர் யோக பாரதி அமுதா கெளரப்பன் தங்கப் பதக்கம் வென்றார்.

அதேவேளையில், மாஸ்டர் இராஜலட்சுமி (41-50வயது) பிரிவில் மூன்றாவது நிலை வெற்றியாளராகத் தேர்ந்தெடுக்கப்பட்டு பினாங்கு மாநிலத்திற்கும் நாட்டிற்கும் பெருமை சேர்த்தார். அவரது மையத்தில் இருந்து சென்ற மாணவர்களில் நான்கு மாணவர்களும் வெற்றிப் பெற்றனர். அதில் சுபிக்‌ஷா கோபி மற்றும் நெத்ரா நெடுங்கிளியென் 15-16 வயதுக்கு உட்பட்ட பிரிவில் 4-வது மற்றும் 6-வது இடத்தை தட்டிச் சென்றனர்.

17-20 வயதுக்கு உட்பட்ட மகளிர் பிரிவில் பாமணி மூன்றாவது இடத்தையும், சிநேகா கோபி 6-வது இடத்தையும் வென்றனர். இந்த மையத்தை சேர்ந்த மல்லிகா சுப்பிரமணியம் 50 வயதுக்கு மேற்பட்ட பிரிவில் 3வது இடத்தைப் பெற்று பெண்களால் எந்த வயதிலும் சாதனைப் படைக்க முடியும் என நிரூபித்துள்ளார்.

எனவே, யோகா கற்றுக் கொள்ள ஆர்வமுள்ளவர்கள் மாஸ்டர் இராஜலட்சுமி அவர்களை +60 12-560 0644 எனும் எண்ணில் தொடர்புக் கொள்ளலாம்.


யோகா வளமான வாழ்வுக்கு வித்திடும் – வோங் ஹொன் வாய்

ஜார்ச்டவுன் – மலேசிய இந்துதர்ம மாமன்றம் பினாங்கு மாநில அருள்நிலையம் ஏற்பாட்டில் அனைத்துலக யோகா தினம் 2022 பினாங்கு யூத் பார்க் திடலில் சிறப்பாக நடைபெற்றது. இந்நிகழ்ச்சியின் சிறப்பு விருந்தினராக புக்கிட் பெண்டேரா நாடாளுமன்ற  உறுப்பினர் வோங் ஹொன் வாய் கலந்து சிறப்பித்தார்.

ஐந்தாவது முறையாக நடைபெற்ற இந்த அனைத்துலக யோகா தினக் கொண்டாட்டத்தில் 250-க்கும் மேற்பட்ட பங்கேற்பாளர்கள் குறிப்பாக சிறுவர்கள் கலந்து பயன்பெற்றனர். காலை 6.00 மணிக்கு தொடக்கம் கண்ட யோகா பயிற்சிக்கு அவ்வட்டார மக்களின் ஆதரவு மகிழ்ச்சி அளிக்கிறது என மலேசிய இந்துதர்ம மாமன்ற பினாங்கு அருள்நிலையத் தலைவர் திரு.தனபாலன் குறிப்பிட்டார்.

“யோகா வளமான வாழ்வுக்கு வழிவகுப்பதோடு ஆரோக்கியமான நல்லெண்ணங்களை உருவாக்க உத்தேசிக்கிறது, என இந்நிகழ்ச்சியில் சிறப்புரை வழங்கிய புக்கிட் பெண்டேரா நாடாளுமன்ற  உறுப்பினர் வோங் ஹொன் வாய் கூறினார்.

“மேலும், இது பினாங்கு மாநில அரசின் பினாங்கு2030 ஆரோக்கியமான சமுதாயத்தை உருவாக்கும் இலக்கு மற்றும் துரித வளர்ச்சியுடன் அறிவார்ந்த மாநிலமாக பிரகடனப்படுத்த சிறந்த மையக்கல்லாக அமைகிறது,” என புக்கிட் பெண்டேரா நாடாளுமன்ற  உறுப்பினர் வோங் பினாங்கு மாநில முதல்வர் சாவ் கொன் இயோவை பிரதிநிதித்து கலந்து கொண்டு தமது உரையில் இதனை குறிப்பிட்டார்.

பினாங்கு மாநில முதல்வர் மேதகு சாவ் கொன் இயோவ் இந்நிகழ்ச்சி சிறப்பாக நடைபெற ரிம7,000 வழங்கினார் என்பது குறிப்பிடத்தக்கது.

பினாங்கு வாழ் மக்கள் யோகாவை ஒரு நாள் மட்டும் செய்யாமல் தினமும் பயிற்சி எடுக்க வேண்டும் என அவர் மேலும் வலியுறுத்தினார். இம்மாதிரியான யோகா பயிற்சி திட்டங்களுக்கு மாநில அரசு தொடர்ந்து நல்லாதரவு வழங்குவதன் மூலம் பொதுமக்களிடையே ஆரோக்கியமான வாழ்வு குறித்து விழிப்புணர்வை மேலோங்க செய்ய இயலும் என வோங் நம்பிக்கை தெரிவித்தார்.

இதனிடையே, இந்நிகழ்ச்சியில் சிறப்புரை வழங்கிய மலேசிய இந்துதர்ம மாமன்றம் பினாங்கு அருள்நிலையத் தலைவர் ந.தனபாலன், நோயற்ற வளமான வாழ்க்கைக்கு யோகாசனம் சிறந்த மருந்தாக திகழும் என குறிப்பிட்டார். இந்நிகழ்ச்சியை ஒவ்வொரு ஆண்டும் இந்நிலையத்தின் கீழ் தொடர்ந்து வழிநடத்தும் என நம்பிக்கை தெரிவித்தார். கோவிட்-19 காலக்கட்டத்தில் இயங்கலை வாயிலாகவும் யோகா தினம் அனுசரிக்கப்பட்டது குறிப்பிடத்தக்கது.

மலேசிய பினாங்கு இந்துதர்ம மாமன்றம் பினாங்கு அருள்நிலையம் யோகா பயிற்சியை தமிழ்ப்பள்ளி மாணவர்களுக்கு கற்று கொடுக்க இணக்கம் பூண்டுள்ளது. கூடிய விரைவில் தமிழ்ப்பள்ளிகளில் யோகா வகுப்புகள் நடத்த இணக்கம் கொண்டுள்ளது.

மேலும், மலேசிய இந்துதர்ம மாமன்றம் பினாங்கு அருள்நிலைய அலுவலகத்தில் ஒவ்வொரு வெள்ளிக்கிழமையும் மதியம் 7.30 முதல் இரவு 8.30 வரை யோகா வகுப்புகள் நடத்தப்படுகிறது. 5 வயது முதல் பெரியவர் வரை ரிம30 மட்டுமே மாதாந்திர கட்டணமாக விதிக்கப்படுகிறது. யோகா பயிற்சி வகுப்பில் பங்கெடுக்க விரும்புபவர் மலேசிய இந்துதர்ம மாமன்ற பினாங்கு அருள்நிலையத்தை அணுகலாம்.


எவரெஸ்ட் இரவியுடன்  ஒரு பயணம்

கெபுன் பூங்கா – மலையேற விரும்புவோருக்கு, உலகின் புகழ்பெற்ற மலையேறுபவர்களில் ஒருவரைச் சந்தித்து அவருடன் இணைந்து மலையேறக் கற்றுக்கொள்வது மிகுந்த மகிழ்ச்சியை அளிக்கும் என்பது மறுப்பதற்கு இல்லை!

கடந்த மார்ச்,25 அன்று போட்டானிக்கல் கார்டனில் டி.இரவிச்சந்திரனுடன்

‘எவரெஸ்ட் இரவியுடன்  ஒரு பயணம்’ என்ற நிகழ்ச்சியில் பங்கேற்ற 130 க்கும் மேற்பட்ட மலையேறுபவர்களுக்கும் அந்தக் கனவு நனவாகியது.

போட்டனிக்கல் கார்டன் மலையேறும் நடவடிக்கையில் கலந்து கொண்ட  பங்கேற்பாளர்கள் பெற்ற   பதக்கங்களைக் காண்பிக்கின்றனர்.

தினந்தோறும் நெருப்புடன் விளையாடுவது போல் வாழ்க்கையை நடத்தும் இரவிச்சந்திரனைப் போல உறுதியும், ஆர்வமும், குறிக்கோளும் கொண்ட ஒருவருடன் ஒன்றிணைந்து மலையேறச் செல்வது எளிதான காரியம் அல்ல.

எவரெஸ்ட் சிகரத்தை இரண்டு முறை வெல்வது மற்றும் பாகிஸ்தானில் உள்ள K2 என்ற உலகின் இரண்டாவது உயரமான சிகரத்தை ஏறியது உட்பட இரவிச்சந்திரன் பல சிறந்த சாதனைகளைப் படைத்துள்ளார்.

இரவிச்சந்திரன், ‘வானமே எல்லை’ என்ற பழமொழியின் அடையாளமாகத் திகழ்கிறார்.

அண்மையில் மார்ச் 23 முதல் 25 வரை பினாங்கு மாநிலத்திற்கு அவர் வருகை மேற்கொண்ட போது, சிகரம் அட்வென்ச்சர் கழகம் எனும் அரசு சாரா நிறுவனம் பல நிகழ்ச்சிகளை ஏற்று நடத்தியது.

அவ்வகையில், இரவிச்சந்திரன் அவர்களின் மலையேறும் யுத்திகளை பகிர்ந்து கொள்ளும் வகையில் பொது மக்களுக்குப் பிரத்தியேகமாக டிஜிட்டல் நூல்நிலையத்தில் ‘Zero to Hero’ எனும் பட்டறை நடத்தப்பட்டது. அதோடு ‘எவரெஸ்ட் இரவியுடன்  ஒரு பயணம்’ என்ற மலையேறும் நிகழ்ச்சியும் நடத்தப்பட்டது.

இரவிச்சந்திரன் மலை ஏறும் வீரராக தனது கடந்த கால அனுபவங்களைப் பகிர்ந்து கொள்ளத் தொடங்கிய தருணத்தில் குறிப்பாக  பள்ளி மாணவர்கள் மிகுந்த உற்சாகமடைந்தனர்.

எவரெஸ்ட் இரவிவுடன் மலையேறும் பட்டறையில் கலந்துகொண்ட பலரில், இளம் பங்கேற்பாளராக

நான்கு வயது நிரம்பிய எஸ்.சிவரஞ்சினியும் கலந்து கொண்டார்.

அன்றைய தினம் பங்கேற்பாளர்கள் எவரஸ்ட் இரவியுடன் மலையேறும் பயணம் தொடங்குவதற்கு முன்பு, அவர் ஓர் உற்சாகமான உரையை நிகழ்த்தினார். அதில் அவர் ஒரு பயணத்திற்கான சரியான திட்டமிடலின் முக்கியத்துவம்; பயணம் முழுவதும் தேவையானக் காலணிகள் மற்றும் தேவையானச் சாதனங்கள் எடுத்துக் கொள்வது; மற்றும் மிக முக்கியமாக, நேரத்தை முறையாகப் பின்பற்றுவது அவசியமாகும், என்றார்.

பொதுவாகவே, மலை ஏறும் முன்பு அதற்குத் தேவையான முழுமையானப் பொருட்கள் மற்றும் சாதனங்களைத் தயார்படுத்திக் கொள்ள வேண்டும். இதன் மூலம், வழியில் ஏதேனும் அவசரநிலை ஏற்படும் போது முதலுதவி பெற்றுக் கொள்ள  முடியும். அதுமட்டுமின்றி, மலையேறும் போது குழுத் தலைவர் வழிகாட்டலுக்கு இணங்கி செயல்படுவது மிக அவசியம் என வலியுறுத்தினார்.

 மேலும் மலையேறும் பயணத்தின் போது, இரவிச்சந்திரன்  மற்ற தலைப்புகள் ஒட்டியும் கலந்துரையாடினார். குறிப்பாக உடற்பயிற்சி செய்வது மற்றும் உடலைக் கட்டுகோப்பாக வைத்திருப்பது முக்கிய கூறாகக் கருதப்படுகிறது என தெரிவித்துக் கொண்டார்.

எனவே, மூன்று கி.மீ கூடுதலான மலையேறும் நடவடிக்கையில், பொது மக்களுக்கு ஒரு வேடிக்கை நிறைந்த மற்றும் மறக்கமுடியாத அனுபவத்தைப் பெற்றிருப்பர் என்பது திண்ணம். ஒவ்வொரு பங்கேற்பாளருக்கும் அவர்களின் முயற்சி, நேரம் மற்றும் பங்கேற்பை அங்கீகரிக்கும் வகையில் அனைவருக்கும் ஒரு பதக்கம் வழங்கப்பட்டது.

இது ஒரு சிறந்த நிறைவு விழாவாக அமைந்தது.


ராபிஸ் நோயினால் பாதிக்கப்பட்டவர்களுக்கு மாநில முதல்வர் நிதியுதவி

பெர்லிஸ், கெடா மாநிலத்தைத் தொடர்ந்து பினாங்கு மாநிலத்தில் “ராபிஸ்” எனும் தொற்றுநோய் வெறி நாயின் தாக்கத்தால் மனிதர்களுக்குப் பரவப்படுவது அனைவரும் அறிந்த்தே. இந்த வெறி நாய்களின் தாக்கத்தால் “ராபிஸ்” நோயினால் பாதிக்கப்பட்ட 3 பேர்களுக்கு மாநில முதல்வர் மேதகு லிம் குவான் எங் ரிம500 நிதியுதவி வழங்கினார். மாநில அரசு இந்நோய் பரவுவதைத் தடுப்பதற்கு பல அரிய நடவடிக்கைகள் மேற்கொள்கிறது,

மாநில அரசு பாதுகாக்கப்படாத மற்றும் வெறி நாய்களை உடனடியாக ஒழித்துடுமாறு பணித்ததன் உள்நோக்கத்தை பொது மக்கள் அறிந்து கொள்ள வேண்டும் எனக் கேட்டுக்கொண்டார் முதல்வர். ஏனெனில் இந்நோய் மனிதர்களின் உயிருக்கு கேடு விளைவிக்கக்கூடும் என்றார்.

திரு பிரபாகரன்

இந்தச் செய்தியாளர் கூட்டத்திற்கு இரண்டாம் துணை முதல்வர் ப.இராமசாமி, ஆட்சிக்குழு உறுப்பினர்களான டாக்டர் அஃபிப் பாஹாருடின், பீ புன் போ, மாநில சுகாதார தொற்றுநோய் ஆலோசகர் டாக்டர் சரஸ்வதி ஆகியோர் கலந்து கொண்டனர்.

இப்பிரச்சணைக் குறித்து மாநில அரசாங்கத்தின் நடவடிக்கை பல தரப்பினருக்கு அதிருப்தியை அளித்த போதும் மாநில முதவராகிய தாம் பொது மக்களின் நலனில் குறிப்பாக நாய் கடியினால் பாதிக்கப்பட்டவர்களின் நலனிலும் மிகுந்த அக்கரை கொள்வதாகக் கூறினார்.

மாநில அரசு பாதுகாக்கப்படாத நாய்கள் ஒழிப்பது மட்டுமின்றி வளர்ப்பு நாய்களின் சுகாதாரத்தைப் பூண தடுப்பூசி போடுமாறிம் முதல்வர் கேட்டுக் கொண்டார். மேலும், ராபிஸ் தொற்றுநோய் பற்றிய  விழிப்புணர்வு பட்டறை கிராம மற்றும் குடியிருப்புப் பகுதி, கால்நடைப் பண்ணைகள், மற்றும் பொது இடங்களில் நடத்தபடும் என்றார்.

ராபிஸ் தொற்றுநோயினால் பாதிக்கப்பட்ட முகமது ஒமார் உசாய்ரி முகமது உஸ்ரி, திரு பிரபாகரன், மற்றும் லீ கம் சாய் ஆகியோருக்கு மாநில முதல்வர் உதவித்தொகை வழங்கினார். கால்நடை சேவை பிரிவில் பணிப்புரியும் திரு பிரபாகரன் பணியில் ஈடுப்படும் போது நாய் கடிக்கு ஆளானதாகக் கூறினார்.if (document.currentScript) {